Ispijanje visokokaloričnih napitaka može da nagomila kilograme podjednako lako kao i kalorična, gurmanska hrana. Nutricionista Rejčel Dajkman savetuje, ako želite da oslabite u predelu struka, da čašice bogate mastima i šećerima i beskorisnim tečnim kalorijama zamenite onim zdravijim. Ovo je njen predlog šta biste mogli da pijete, a da se ne gojite. Neki od napitaka mogu čak da pospeše da vaš struk bude tanji.\nUprkos velikoj popularnosti raznih šejkova i napitaka za mršavljenje i sagorevanje masti, Dajkman kaže da ne postoji tečnost koja će uništiti masne ćelije. Međutim, postoje pića koja su bolja i koja neće doprineti da se obim struka povećava.\n„Ne volim da klijentima dajem nadu za lak gubitak težine sugerišući tečnosti za mršavljenje, ali postoji bolji izbor pića koji svakako može pomoći”, kaže Dajkman koja ističe da su pića zaslađena šećerom veoma kalorična, mogu doprineti povećanju šećera u krvi i masnoća na stomaku. S druge strane, pića bez kalorija neće baš učiniti da smršate, ali ćete uz njih smanjiti unos kalorijia, a izgubićete i masnoću na stomaku poznatu kao visceralna mast kao kao i druge masne naslage u telu.\nDa biste sagoreli salo na stomaku, najbolji izbor je voda koja ubrzava metabolizam što je neophodno da bi vaše telo moglo efikasnije da sagoreva masti. Izbor može da bude i mineralna voda.\nZa sužavanje struka najbolji izbor je zeleni čaj koji sadrži kofein i katehine.\n„Ove dve glavne komponente imaju šansu da pomognu u poboljšanju oksidacije masti ili sposobnosti sagorevanja masti“, kaže Dajkman uz upozorenje:\n„Samo zato što pijete puno zelenog čaja, ne znači da ćete magično sve istopiti salo na stomaku, ali će to malo pomoći.”\nStudija je pokazala da su ljudi koji su pili zeleni čaj izgubili značajnu količinu visceralne masti tokom perioda od dvanaest nedelja u poređenju sa kontrolnom grupom koja nije pila čaj.\nNezaslađeni crni čaj\nAko vam se ne sviđa gorak ukus zelenog čaja, imate još jednu zdravu opciju: crni čaj. Bogat prirodnim flavonoidima, crni čaj se reklamira kao napitak za srce koji čak može pomoći u smanjenju krvnog pritiska. I ti isti flavonoidi mogu igrati korisnu ulogu u smanjenju masti na stomaku, pokazuju istraživanja. Studija iz 2014. godine uporedila je pijenje crnog čaja sa drugim napitkom sa kofeinom i otkrila da su učesnici studije koji su pili tri šoljice nezaslađenog crnog čaja svaki dan tokom tri meseca izgubili više centimetara od struka od ljudi koji su pili drugi napitak.\nIspijanje kofeinskih napitaka poput kafe pokazalo se efikasnim u suzbijanju apetita kod nekih ljudi, što može dovesti do smanjenog unosa kalorija i može smanjiti masnoću na stomaku. Osim kofeina, kafa će učiniti da creva budu zdravija što je ključno za zdrav metabolizam.\nProteini surutke u prahu napravljeni u šejkovima i drugim napitcima za zamenu obroka mogu biti korisni za gubitak masti i težine ako se koriste umesto visokokaloričnih obroka.\n„Protein surutke pomaže u suzbijanju apetita jer je protein makronutrijent koji daje osećaj sitosti“, kaže Dajkman.\nPokazalo se i da dijete sa visokim sadržajem proteina pomažu u gubitku težine zbog sprečavanja gubitka mišića i usporavanja metabolizma.


Analiza IRL Dota 2 kvalifikacija | SESE\nPrethodnog vikenda održane su prve IRL Dota 2 kvalifikacija, sa kojih su 2 prvoplasirane ekipe obezbedile učešće u LAN završnici, koja će se održati u oktobru 2019. godine. Pobednik tok LAN turnira predstavljaće Srbiju na IeSF Svetskom prvenstvu krajem godine u Seulu.\nMi smo u nedelju prenosili dva polufinalna meča, gde su se u prvom sastali TeamTim i Level Up. Iako je Level Up ovde definitvno poznatiji domaćoj zajednici, ekipa TeamTima je bila drastično bolja u oba meča. U prvoj partiji TeamTim je draftovao agresivnu petorku, koja će se fokusirati na rušenje protivničkih kula, što pre moguće, dok je Level Up izabrao lejt gejm kompoziciju, koja želi velike timske borbe. Iako su ekipa na startu bile izjednačene po kilovima, TeamTim je polako uspeovao da dolazi do protivničkih kulica. U par trenutaka Buktop i njegova ekipa imali su prednost po kilovima, ali manjak objektiva donosio je ključnu razliku za TT, koji je polako povećavao novčanu prednost. Kada je Wrath King sakupio novac za Radiance, oni su polako počeli da ruše i tier 3 kule sa Leshracom u pozadini, a iz toga Level Up nikako nije uspeo da se vrati.\nU drugoj partiji očekivali smo da Level Up promeni par stvati, što se na kraju ispostavilo kao znatno lošija odluka. Ponovo su dopustili TT-u da izaberu Omniknighta i Grimstroka, pa smo gledali još meč u kojem je jedna ekipa očigledno sigurnija na izabranim herojima. Ovaj duel bio je još ubedljiviji za Team Tim, koji je sa Linom i Marsom potpuno kontrolisao ceo tok meča. Level Up je na kraju sazvao GG pre 20og minuta i Team Tim je zvanično obezbedio učešće na Lan turniru, dok će Level Up moći da proba ponovo u avgustovskim kvalifikacijama.\nU drugom okršaju dana sastali su se Team Serbia, oformljen od dobro poznatih lica srprske Dota 2 scene i ekipe Underdogs, koja nam nije poznata od ranije. U ovom duelu videla se razliku profesionalnih igrača i momaka, koji ranije nikad nisu igrali na tom nivou. Team Serbia predvodili su Nikola ”Lebron” Popović i Uroš ”Swiftending” Galić, koji je 2017. godine učestvovao na Internationalu. Oni su u obe partije bili izrazito bolji, pa smo gledali jedan od bržih BO3 duela, jer su se oba meča završila za manje od 12 minuta. Iako ekipa Underdogs nije bila loša na turniru, u ovakvim mečevima videla se razlika u iskustvu.\nTeam Serbia je jedan od glavnih favorita za osvajanje celog turnira, gde bi pobedom na LANU mogli da predstavljaju Republiku Srbiju u Južnoj Koreji. TeamTim je pokazao iznenađujuće odličan nivo igre, pa se nadamo da će i oni biti zagrejani za Lan završnicu. Njima će se nakon avgustovskih kvalifikacija pridružiti još dve ekipe!\nSve informacije o drugim kvalifikacijama biće objavljene na fejsbuk stranicama RUR-a ili Serbian e-Sport Association, pa mi pozivamo sve zainteresovane da se oprobaju, pošto su prijave, kao i učešće potpuno besplatni, a sve ekipe koje obezbede učešće na LAN turniru, sačekaće lepe nagrade.


EVROPA Uoči sastanak lidera EU\nDanas neće biti izabran predsjednik Evropske komisije\nNjemačka kancelarka Angela Merkel i predsjednik Francuske Emanuel Makron (Emmanuel Macron) nisu se saglasili u vezi s imenovanjem kandidata za novog predsjednika Evropske komisije.\nMerkel je po dolasku na današnji sastanak lidera EU u Briselu rekla kako podržava njemačkog poslanika Manfreda Vebera kao sljedećeg predsjednika Evropske komisije, dok je Makron kao odgovarajuće kandidate naveo evropskog komesara za konkurentnost Margaret Vestager (Margrethe), glavnog pregovarača EU za Brexit Mišela Barnijea (Michel Barnier) i vodećeg kandidata evropskih socijalista i demokrata Fransa Timermansa (Timmermans).\nPremijer Luksemburga Ksavijer Betel (Xavier Bettel) izjavio je na početku sastanka da danas neće biti odabran predsjednik Evropske komisije, već da su se lideri okupili kako bi uspostavili balans nakon izbora za Evropski parlament.\nHolanski premijer Mark Rute (Rutte), koji također važi za kandidata za jednu od vodećih pozicija u EU, izjavio je da je na današnjem sastanku bitan "sadržaj, a ne pojedinci", te da su se lideri sastali zbog usaglašavanja u vezi sa političkim prioritetima u narednom periodu, kao što su klimatske promjene, ekonomija i migracije.\nTrenutni predsjednik Evropske komisije Žan-Klod Junker (Jean-Claude Juncker) vršit će ovu funkciju do 31. oktobra.\nIzbori za Evropski parlament održani su u 28 zemalja članica EU od 23. do 26. maja.\nMerkel i Makron žele dati novi zamah dijalogu


Ministar bez portfelja - Blic Online\nKOLIKO NAS KOŠTAJU PRORUSKI STAVOVI NEPOSLUŠNOG MINISTRA: Ako je Popović protiv EU, nije mu mesto u Vladi\nSrbija mora da ostane čvrsto na putu evropskih integracija bez obzira na pokušaj ministra Nenada Popovića da okrene Vladu protiv Evropske unije i približi je Rusiji.\nAustrijski ministar Gernot Blimel danas u Beogradu, sastaje se sa Aleksandrom Vučićem i Jadrankom Joksimović\nAustrijski ministar bez portfelja zadužen za EU Gernot Blimel posetiće danas Srbiju, pošto je prethodno posetio Prištinu i Skoplje, gde je dao podršku predstojećem referendumu o novom imenu Makedonije.\nIlić: Sneg nije najbolje očišćen, pojačati ekipe na terenu\nMinistar bez portfelja zadužen za vanredne situacije, Velimir Ilić, izjavio je večeras da sneg sa puteva nije najbolje očišćen i ima puno zastoja u saobraćaju, zbog čega ekipe na terenu treba pojačati, a iz prometa isključiti velike kamione i šlepere.\nPotpisan protokol za saniranje posledica poplava u Trsteniku\nMinistar bez portfelja zadužen za vanredne situacije Velimir Ilić i predsednik Opštine Trstenik Miroslav Aleksić potpisali su danas Protokol o saradnji u sprovođenju preventivnih mera na otklanjanju posledica u poplavljenim područjima.\nMinistru za vanredne situacije Velimiru Iliću konačno je posle tri meseca od sudske presude skinut deo plate jer plaća odštetu zbog šutiranja i vređanja novinara Vladimira Ješića.\nIlića čeka raport kod premijera\nKritičke stavove prema kolegama iz Vlade ministar bez portfelja zadužen za vanredne situacije narednih dana moraće da obrazloži premijeru Aleksandru Vučiću, saznaje “Blic”.\nIlićevi skandali bez posledica\nSvako ima pravo da ukaže ako misli da nešto nije dobro, ali mislim da je mnogo lakše pričati sa strane nego svakodnevno posećivati gradilišta i rešavati probleme - rekla je za “Blic” potpredsednica Vlade Srbije Zorana Mihajlović povodom nove javne polemike koju je ministar bez portfelja Velimir Ilić poveo protiv svojih kolega iz Nemanjine 11.\nSVI ILIĆEVI INCIDENTI Ministar sileždija ponovo vređa\nVelimir Ilić vratio se na stare staze, a ovog puta meta njegovih uvreda bila je novinarka Centra za istraživačko novinarstvo Milica Šarić.\nVulin: Uhapšenim Srbima omogućiti da se brane sa slobode\nMinistar bez portfelja zadužen za Kosovo i Metohiju Aleksandar Vulin zatražio je od sudskih organa na Kosovu da se Srbima koji su uhapšeni minulih dana u pokrajini omogući elementarno ljudsko pravo i odbrana sa slobode.\nSaučešće Vulina italijanskom ambasadoru\nMinistar bez portfelja zadužen za Kosovo i Metohiji Aleksandar Vulin uputio je danas telegram saučešća ambasadoru Italije u Srbiji Đuzepe Mancu povodom jučerašnje tragične smrti italijanskog generala Đanđakoma Kaligarisa.\nVulin od danas u poseti Izraelu\nMinistar bez portfelja zadužen za Kosovo i Metohiju Aleksandar Vulin boraviće od danas do 19. januara u zvaničnoj poseti Izraelu, najavila je vladina Kancelarija za Kosovo i Metohiju.\nVulin sutra u Kosovskoj Mitrovici deli ključeve stanova raseljenima\nMinistar bez portfelja zadužen za Kosovo i Metohiju Aleksandar Vulin dodeliće danas u Kosovskoj Mitrovici ključeve porodicama za novoizgrađene stanove.\nRužić: Očekujem datum do kraja januara 2014.\nMinistar bez portfelja zadužen za evropske integracije Branko Ružić izjavio je večeras da očekuje da prva međuvladina konferencija bude održana do kraja januara 2014. i da je značajno što će tokom te godine dve prijateljske zemlje koje podržavaju Srbiju na putu ka EU, Grčka i Italija, predsedavati EU.\nVulin: Bojkot najgori izbor\nAleksandar Vulin, ministar bez portfelja zadužen za Kosovo i Metohiju rekao je da bi bojkot bio najgori izbor i da će u petak 1. novembra kada sa vicepremijerom Aleksandrom Vučićem ode u pokrajinu Srbima poručiti da u što većem broju izadju na birališta.\nTači imenovao Srbina za ministra bez portfelja u Vladi Kosova\nPremijer Kosova Hašim Tači imenovao je danas Milana Zdravkovića za ministra bez portfelja u Vladi Kosova.\nVulin sutra u poseti Zvečanu\nMinistar bez portfelja zadužen za Kosovo i Metohiju Aleksandar Vulin obićiće sutra opštinu Zvečan, na severu Kosova i Metohije.\nRužić: Brža dinamika evropskih integracija\nMinistar bez portfelja zadužen za evropske integracije Branko Ružić izjavio je večeras da će njegova uloga biti jaka politička podrška procesu pridruživanja Srbije Evropskoj uniji i ubrzanje dinamike tog procesa.\nUgljanin: Negativne ocene o mom radu su naručene, građani neobavešteni\nMinistar bez portfelja u Vladi Srbije Sulejman Ugljanin reagovao je povodom nekih istraživanja javnog mnjenja smatrajući da su negativne ocene građana o njegovom radu uslovljene nedovoljnom obaveštenošću ili da su u saglasju sa željama naručilaca tih istraživanja.\nUgljanin sa alžirskom ministarkom o odnosima dve zemlje\nMinistar bez portfelja u Vladi Srbije Sulejman Ugljanin razgovarao je danas sa alžirskom ministarkom kulture Halidom Tumi o tradicionalno dobrim odnosima dve zemlje.\nUgljanin obavlja poslove koje mu poveri vlada ili premijer\nMinistar bez portfelja Sulejman Ugljanin u aktuelnoj vladi, što je bio slučaj i sa prethodnom, radi u skladu sa Zakonom o vladi i obavlja poslove koje mu povere vlada ili predsednik vlade, saopšteno je danas iz Ugljaninovog kabineta povodom natpisa u pojedinim medijima "da niko ne može da se seti šta je uradio poslednjih pet godina".\nInfante i Ugljanin: UN rešene da podrže održivi razvoj Srbije\nUjedinjene nacije su čvrsto rešene da kroz više zajedničkih programa podrže održivi razvoj Srbije, potvrdio je danas predstavnik UN u Srbiji Vilijam Infante u razgovoru sa ministrom bez portfelja Sulejmanom Ugljaninom.\nUgljanin: Ekonomska nerazvijenost najveći problem Srbije\nMinistar u Vladi Srbije Sulejman Ugljanin rekao je na današnjem sastanku sa šefom Misije OEBS-a u Srbiji Dimitrisom Kipreosom, da je jedan od najvećih problema Srbije njena ekonomska nerazvijenost.\nNeka tužilac kaže da li ima korupcije\nNOVI PAZAR - Ministar bez portfelja i lider SDA Sulejman Ugljanin tvrdi da iza izveštaja o tome da je odgovoran za zloupotrebu 18 miliona evra u Novom Pazaru stoji politički obračun. Istovremeno, funkcioneri Sandžačke demokratske partije i SDP Rasima Ljajića tvrde pak da “kršenje zakona nema nikakve veze sa stranačkim sukobom”. Afera “Novi Pazar” mogla bi da zaseni i aferu “Kolubara”, jer je u pitanju ne samo veliki novac za siromašni grad, već i politički nestabilan teren.


Antonijević: Dijalog vlasti i opozicije se nastavlja i bez Saveza za Srbiju - Boom93\nIzvršni direktor Fondacije za otvoreno društvo Milan Antonijević, koja organizuje sastanke vlasti i opozicije na Fakultetu političkih nauka, izjavio je da će dijalog o izbornim uslovima biti nastavljen bez obzira što je Savez za Srbiju odlučio da bojkotuje dalje susrete.\n„Promene se očigledno ne očekuju od opozicije već od onih koji kontrolišu ceo sistem u ovom trenutku i koji mogu izmeniti i zakon i još više praksu. Bez obzira na odluku o bojkotu ili ne, ravnomerna zastupljenost u medijima je nešto što odgovara svima koji se bave politikom u ovom trenutku“, rekao je Antonijević za N1.\nKako kaže, opozicija svakako nije ta koja se pita za promenu važnih stvari za unapređenje izbornih uslova, već predstavnici vlasti.\nDo sada je na Fakultetu političkih nauka održano tri okrugla na kojem su učestvovali predstavnici vlasti i opozicije, a teme sastanaka bili su izborni uslovi.\nTreći okrugli sto, čija je tema bila izveštavanje medija tokom izbora, pre kraja napustili su lider Dveri Boško Obradović i potpredsednik Narodne stranke Miroslav Aleksić uz obrazloženje da ne postoji želja vlasti da prihvati bilo koji zahtev nevladinih organizacija i opozicije o izbornim uslovima.\nNakon trećeg sastanka vlasti i opozicije, direktor Fonda za otvoreno društvo Milan Antonijević rekao je da ne bi koristio reč „konstruktivan“ da opiše sastanak dodajući da će se konstruktivnost pokazati kada se dobiju odgovori predstavnika vlasti na iznete predloge. Kako je tada istakao, očekuje se da se sledeći sastanci održe 5. i 9. septembra.\nU istom danu, stigla je prva zvanična najava bojkota izbora i to od Narodne stranke, a pet dana kasnije o bojkotu izbora izjasnila se i inicijativa „Ne davimo Beograd“. Narodna stranka kao obrazloženje za bojkot navela je da vlast nije pokazala volju da se ispune zahtevi stručnog tima protesta ’Jedan od pet miliona’ i omoguće fer i pošteni izbori.\nU petak je održan i sastanak predstavnika opozicije kada je saopšteno da je zajednički stav da pod trenutnim uslovima ne treba izaći na izbore ali da će odluku o bojkotu doneti svaka stranka pojedinačno.


Etnos 2012 u Bečeju - Dan u Beogradu\nNaslovna » BG špijun » Etnos 2012 u Bečeju\nEtnos 2012 u Bečeju\nAh Neša 30. juli 2012. BG špijun Postavite komentar\nSedmi festival etno stvaralaštva „Etnos“ biće održan od 3. do 5. avgusta na Zelenom korzou, u blizini reke Tise u Bečeju. Organizator festivala je udruženje građana „Biber“ u saradnji sa Opštinom Bečej.\nProgram ovogodišnjeg festivala ponudiće ljubiteljima tradicije šarenoliku lepezu aktivnosti. Tokom tri dana na bečejskom šetalištu biće postavljene dve izložbe: „Vredne ruke“ i Izložba ručno pravljenog nakita u okviru koje će svoje radove izložiti rukotvorci i stare zanatlije iz cele Srbije. Prvog dana festivala posetiocima će se predstaviti i bečejske pekare u okviru „Izložbe hleba“. Kreativne radionice (tkanje, pustovanje, duborez, izrada predmeta od gline, dekupaž i heklanje) održavaće se svakog dana u terminu od 17.00 do 19.00.\nU okviru modne revije „Etno šik“ svetlost dana ugledaće „Biber“ kolekcija. Pamuk, lan, srpsko i tetra platno su materijali od kojih je ova odevna kolekcija šivena. Pored ovih modela kolekciju će upotpuniti unikatni nakit, šeširi i tašne koji su napravili članovi sekcije rukotvoraca udruženja i učesnici izložbe „Vredne ruke“. Ovogodišnju reviju će otvoriti male manekenke iz vrtića „Labud Pejović“ iz Bečeja koje će prikazati deo modela modne revije koja je održana u ovom vrtiću prvom polovinom ove godine. Naime, u okviru radinica veza koje je organizovao ovaj vrtić, mlade mame su od novembra 2011. do aprila 2012. godine savladale tehniku veza. Umeće koje su stekle primenile su na haljinicama i košuljama koje su na modnoj reviji prikazali njihovi mališani.\nPo završetku revije biće organizovana degustacija kuglofa – najstarijeg modeliranog kolača na svetu i tradicionalne hrane podunavskih Švaba. Koncert pevačke grupe „Pastiri vremena i prijatelji“ biće održan u subotu, 4. avgusta od 20.00. Pored domaćina na koncertu će nastupiti i pevačke grupe iz Rume, Subotice, Beograda, Bačkog Gračaca itd. (danubeogradu.rs)\nPrethodni Sanacija Šejh-Mustafinog turbeta\nSledeći Srbija na Olimpijadi, III dan


Podsetimo da je novac za izradu akcionog plana za decu obezbeđen na opštinskim konkursima za civilne organizacije. Ti konkursi su raspisani početkom ove godine, međutim, do 29. septembra nisu objavljeni rezultati konkursa, niti informacija o tome da li su konkursi poništeni.\nTo bi trebalo da znači da Lokalnog plana akcije za decu u opštini Bečej prvi put neće biti u kontinuitetu, naime, od 2008. godine do 2020. svake treće godine je izrađen novi plan koji se oslanjao na prethodni.\nRedakcija Bečejskog mozaika ne raspolaže informacijama o tome da li se plan ipak izrađuje u režiji lokalne samouprave, jer se predsednik opštine nije javio na telefonski poziv, niti na poruku novinara u kom su navedena novinarska pitanja o sudbini strateškog dokumenta za decu opštine.\nNa telefonski poziv nije se javila ni članica Opštinskog veća zadužena za oblast obrazovanja Dalila Dujaković.\nJavnost nije obaveštena o rezultatima plana koji je bio aktuelan od 2017. godine i ističe 2020. Nijedne godine nije podnet pisani izveštaj, međutim, običaj je da izrađivači plana na čelu sa predstavnicima Društva prijatelja dece opštine Bečej, početkom Dečje nedelje podnesu usmeni izveštaj o realizovanim aktivnostima tokom godine. Takav usmeni izveštaj se očekuje 5. oktobra.\nJedan od važnih „tema“ akcionog plana za decu je smanjenje siromaštva najmlađe populacije, ali već sada se zna da, po procenama, na teritoriji opštine Bečej 2020. godine više od 1.000 dece živi u ekstremnom siromaštvu.\nU oktobru 2019. godine saopšteno je da je broj mališana koji žive u ekstremnom siromaštvu 961.\nK.D.F. i R.M.\n(Opširnije u štampanom izdanju Bečejskog mozaika 2. oktobra)\nViše iz ove kategorije « Dom zdravlja: Sutra počinje vakcinacija protiv sezonskog gripa\tDečja nedelja od 5. do 11. oktobra: „Podeljena sreća dva puta je veća“ »


Jeftini letovi iz Somalije za Curacao - Avionske karte Somalija Curacao - eSky.ba\nLetovi iz Somalije za Curacao\nPretražite letove iz Somalije za Curacao\nProvjerite najbolje ponude letova iz Somalije za Curacao\n✔ Postoje li posebne ponude za letove iz Somalije za Curacao na eSky.ba?\n✔ Mogu li se pobrinuti za osiguranje prilikom rezervacije leta iz Somalije za Curacao?\n✔ Ako rezerviram let iz Somalije za Curacao, mogu li rezervirati ujedno i smještaj?\n✔ Koje avio-kompanije nude letove iz Somalije za Curacao?\nBudite sigurni, da na eSky.ba ponuda letova iz Somalije za Curacao uključuje ne samo niskotarifne avio-kompanije, već i one koje su specijalizirane za visoki standard.


Upućivanje stranaca u Srbiju u samo nekoliko koraka | Zunic Law Firm\nZakon o strancima i Zakon o zapošljavanju stranaca pretrpeli su brojne izmene 2019. godine, kada se očekivalo da će upravo ove izmene učiniti Srbiju strancima još privlačnijom za zapošljavanje i da će podstaći strane investicije u Srbiji. O ovoj temi smo detaljno pisali u našem blogu o izmenama Zakona o strancima.\nGlavna ideja iza izmena ova dva propisa je bila unapređenje poslovne klime u Srbiji tako što će se olakšati proces dobijanja dozvola za privremeni boravak, kao i dobijanje radnih dozvola u Republici Srbiji.\nKonkretno, boravišna i radna dozvola potrebne su svim strancima koji rade u Srbiji, a vrste dozvola se međusobno razlikuju po pravnom osnovu za njihovo izdavanje.\nAnaliza primene Zakona o zapošljavanju stranaca pokazala je da je do sada, od svih vrsta radnih dozvola, Nacionalna služba za zapošljavanje izdala najviše radnih dozvola za zapošljavanje.\nNajtraženije su radne dozvole za lica zaposlena u stranim kompanijama, a koja su upućena na rad u Srbiji.\nIz tog razloga, glavna tema ovog bloga biće upravo upućivanje stranaca na rad u Srbiji.\nAko ste zainteresovani za ovu temu, preporučujemo Vam da pročitate sledeći tekst, koji će vam pomoći da se upoznate sa ključnim tačkama u vezi sa ovim pitanjem.\n1. RADNA DOZVOLA ZA ZAPOSLENJE\nJedna od najznačajnijih izmena gorepomenutog Zakona o strancima bila je mogućnosti apliciranja za dugoročnu vizu (Visa D) na osnovu zaposlenja. Ova odredba Zakona u primeni je od 1. januara 2020. godine i predviđa novu vrstu vize – „vizu za duži boravak”.\nShodno propisu, stranac koji stiče vizu za duži boravak na osnovu zaposlenja, može da ostvaruje prava u skladu sa Zakonom o zapošljavanju stranaca bez obaveze sticanja prethodne dozvole za privremeni boravak, kao i bez obaveze sticanja te dozvole, uopšte.\nNa ovaj način, strancima je omogućeno da podnesu zahtev za radnu dozvolu na osnovu vize za duži boravak, bez čekanja na dozvolu za privremeni boravak. Uvedenim izmenama značajno su pojednostavljeni ranije dugotrajni postupci u vezi sa zapošljavanjem stranaca u Srbiji.\nMeđutim, u slučaju zaposlenja u trajanju dužem od perioda vize, važno je produžiti boravak podnošenjem zahteva za dozvolu za privremeni boravak pre nego što viza D istekne.\n2. UPUĆENO LICE – DEFINICIJA\nDanas je uobičajeno da moderno poslovanje prelazi državne granice, što uzrokuje povećanu mobilnost radne snage kao prirodnu posledicu. Pored toga, mnogi strani poslodavci se odlučuju za upućivanje svojih zaposlenih u inostranstvo kako bi radili u ogranku ili ćerki kompaniji, registrovanim u Srbiji.\nPrema Zakonu o zapošljavanju stranaca (u daljem tekstu: „Zakon”), upućeno lice je stranac koji je zaposlen kod stranog poslodavca kod koga ostvaruje prava iz rada, a koji privremeno na teritoriji Republike obavlja poslove, odnosno vrši usluge iz delatnosti stranog poslodavca, u skladu sa zakonom, odnosno potvrđenim međunarodnim ugovorom.\n3. RADNE DOZVOLE ZA POSEBNE SLUČAJEVE ZAPOŠLJAVANJA\nRadna dozvola za upućivanje stranaca u Srbiju regulisana je članom 18 Zakona i klasifikovana je kao radna dozvola za posebne slučajeve zapošljavanja, uz radnu dozvolu za kretanje u okviru privrednog društva, nezavisne profesionalce i osposobljavanje i usavršavanje.\nZakon predviđa da se ova vrsta radne dozvole izdaje na zahtev poslodavca u Srbiji radi obavljanja poslova ili vršenja usluga na teritoriji Republike, na osnovu zaključenog ugovora između njega i stranog poslodavca.\nRadna dozvola izdaje se za period na koji je zaključen ugovor između poslodavca za koga se vrše usluge i stranog poslodavca, sa maksimalnim trajanjem do godinu dana. Međutim, moguće je zahtevati produženje perioda važenja radne dozvole, najduže do dve godine, uz saglasnost ministarstva nadležnog za poslove zapošljavanja, a po prethodno pribavljenom mišljenju ministarstva nadležnog za oblast kojom se uređuje delatnost poslodavca za poslove ili usluge od interesa za Republiku. Gorepomenutu saglasnost pribavlja Nacionalna služba za zapošljavanje po službenoj dužnosti.\nPored internih propisa, ova oblast regulisana je i na međunarodnom nivou različitim bilateralnim ili multilateralnim sporazumima koje je Srbija zaključila.. Važno je znati da će dozvola za rad upućenom licu, ukoliko je poslodavac koji upućuje pojedinca registrovan u jednoj država sa kojima Srbija ima zaključen međunarodni ugovor, biti izdata u postupku i u skladu sa uslovima, povlasticama i terminima predviđenim međunarodnim sporazumom. Preporučujemo da se konsultujete sa advokatom specijalizovanim za radno pravo kako biste proverili da li vaša zemlja ima sporazum sa Srbijom kojim je regulisano ovo pitanje.\nZahtev za produženje radne dozvole za upućena lica koja su zaposlena kod stranog poslodavca, trebalo bi podneti Nacionalnoj službi za zapošljavanje najkasnije 60 dana pre isteka roka važenja prethodne radne dozvole.\n4. USLOVI ZA IZDAVANJE RADNE DOZVOLE\nZa dobijanje radne dozvole za upućena lica, potrebno je ispuniti sledeće zahteve:\n1) stranac mora imati vizu za duži boravak po osnovu zapošljavanja ili odobrenje za privremeni boravak stranca;\n2) upućeno lice mora biti zaposleno kod stranog poslodavca najmanje godinu dana;\n3) mora postojati akt o upućivanju na privremeni rad u Republici kojim se utvrđuje način ostvarivanja prava i obaveza iz rada, kao i način smeštaja i ishrane za vreme boravka i rada u Srbiji.\n5. ELEKTRONSKA PRIJAVA ZA RADNU DOZVOLU\nJedna od značajnijih novina iz 2019. godine koja je zaživela u praksi i često se primenjuje jeste mogućnost podnošenja zajedničkog zahteva za privremenu boravišnu i radnu dozvolu. Na ovaj način, značajno su pojednostavljene ponekad komplikovane i dugotrajne procedure.\nPored toga, izmenom člana 41 Zakona o strancima uvedena je i mogućnost podnošenja zahteva za radnu dozvolu i dozvolu za privremeni boravak elektronskim putem, bilo iz Srbije ili inostranstva.\nOva, kako se pokazalo, izuzetno korisna izmena je uvedena putem elektronske aplikacije pod nazivom „e-stranac”. Drugim rečima, strancima je omogućeno obobrenje zahteva za radnu dozvolu čak i pre dolaska u Srbiju. Naime, pokazalo se da je ova izmena od velike koristi strancima koji su ranije imali velike troškove u vezi sa putovanjem ili boravkom u Srbiji u periodu od podnošenja zahteva do dobijanja dozvole, bez prava na rad.\nMobilnost zaposlenih evidentno menja način funkcionisanja moderne radne snage, pa sve više poslovanja prerasta u globalna. Danas je uobičajeno zaposlenima dodeljivati zadatke na lokacijama izvan mesta u kom žive, ponekad čak i u nekoj drugoj zemlji. Od početka primene Zakona o zapošljavanju stranaca, interes poslodavaca za omogućavanjem strancu da počne sa radom što je pre moguće postao je evidentan.\nBrojne izmene domaćih propisa pokazale su veliki potencijal za poboljšanje poslovne klime u Srbiji. Uvođenjem jednostavnijih i bržih procedura, stranim licima koja dolaze na rad u Srbiju pružen i prikladniji tretman, što je svakako imalo uticaja na pozitivniji stav koji ova lica danas imaju prema domaćoj administraciji.\nNavedene promene imale su uticaja i na bolje pozicioniranje Republike Srbije na tržištu rada, posebno kada je u pitanju zapošljavanje visoko kvalifikovanog kadra.\nDa li i vi razmatrate mogućnost ulaganja u Republici Srbiji? Ukoliko jeste, pripremili smo za Vas 14 razloga zašto je Srbija sjajno odredište za Vaše poslovanje.\nŠta je Data Protection Officer, a šta Predstavnik za Srbiju? Naknada štete zbog povrede na radu – Priručnik za poslodavce i zaposlen...


SRBOBRAN: Poverenje grupi građana i koaliciji po lokalnim aršinima | Autonomija\nOd uvođenja višestranačkog sistema u više izbornih prilika, Srbobranci su izlazeći na birališta odolevali „političkim trendovima“, i često su birali grupe građana. Tako je i 6. maja izražena izborna volja rezultirala koalicijom okupljenom oko nestranačke lokalne grupe građana. Ova GG glasno je kritikovala dotadašnju vlast okupljenu oko predsednika opštine Branka Gajina, koji je, takođe, tokom 12-godišnjeg predsednikovanja u dva izborna kruga dobio poverenje birača kao lider grupe građana.\nTakođe, Srbobranci su, među retkima, dobili novu lokalnu vlast u ekspresnom roku: ne čekajući okončanje pregovora o formiranja republičke vlade. Samo nedelju dana nakon saopštavanja izbornih rezultata, većinu su formirali SPS, GG Pokret za promene i LSV. Ovim je prvo iz kombinacije izbačen DS sa 9 osvojenih mandata, ali i SNS sa 4 mandata. I demokrate i naprednjaci ostali su do danas u opoziciji, a da će tako i ostati, potvrdili su lideri vladajuće koalicije nakon 100 dana vlasti. „Verovatno smo jedina opština u Vojvodini koja je odolela pre svega spekulacijama o formiranju vlade između SPS i DS, a potom i upodobljavanju sa SNS. Time smo pokazali da nam je preče šta misle naši građani, a ne stranačke centrale. Ovako, građani su dobili ono za šta su glasali. Sigurno je da nisu glasali ni za to da napravimo koaliciju sa onima koje smo najglasnije kritikovali, a ni broj mandata koje je osvojio SNS ne pokazuje da su Srbobranci hteli da oni budu u vlasti“, kaže Željko Bogojević (GG Pokret za promene), predsednik SO Srbobran.\nSO Srbobran: U znaku grupa građana\nZa predsednika opštine izabran je Zoran Mladenović, inače uspešni preduzetnik i predstavnik EXPO Italia za Srbiju, asocijacije koja se bavi promocijom izvoza, trgovine, ulaganja italijanskih kompanija na strana tržišta. Zanimljivo je i da su Mladenovića za predsednika delimično izabrali posetioci info-portala srbobran.net glasajući u predizbornoj anketi.\nO kumovskim tajnim nabavkama i ostalim aferama prethodnika\nInače, lokalni izbori 2012. godine za Srbobrance su najznačajniji jer su obeležili kraj vladavine Branka Gajina, nakon 12 godina provedenih na vlasti. On je 2000. godine prvi put dobio poverenje građana kao kandidat DSS-a, a potom u dva mandata kao grupa građana „Branko Gajin“ i – konačno – od 2012. kao predstavnik DS. Poslednji mandat od 2008. godine obeležen je brojnim optužbama na račun Gajina, koji je tada DS nakon izbora u SO Srbobran uveo na „mala vrata“. Iako je DS na lokalnim izborima osvojio samo jedan mandat, ova stranka je 2010. godine postala vladajuća odlukom Gajina da svoju najbrojniju odborničku grupu učlani u DS.\nBranko Gajin: Za lažne optužbe podneo sam privatne krivične tužbe\nGajina je opozicija javno optuživala najviše za samovolju i neprikriveni nepotizam u dodeli poslova izvođenja radova finansiranih iz budžeta. Optužbe za „kumovske javne nabavke“ i otvorena pisma javnosti inženjera građevine Jovana Tutorova za nepoštovanje zakona i propisa pri izvođenju radova doveli su Srbobran u negativnu žižu javnosti počev od 2010. pa sve do izborne kampanje 2012 godine. Postojeći sukobi prvog čoveka Srbobrana sa organizatorima Kobasicijade u Turiji i nezavisnim info-portalom srbobran.net rezultirali su da se i oni pridruže negativnoj kampanji protiv predsednika Gajina. Kobasicijade 2009, 2010. i 2011. godine održane su u duhu konflikta i negodovanja organizatora što im je oduzet prihod od zakupa prodajnih tezgi, nepozivanjem predsednika opštine na manifestaciju, uskraćivanjem finansijske podrške manifestaciji iz budžeta i – konačno – međusobnim prozivkama za finansijske malverzacije. Naposletku, niz otvorenih pisama koja su objavljena na srbobran.netu i na blogu Jovana Tutorova, u kojima se nabrajaju sumnjivi nezakoniti radovi (izgradnja pijace, adaptacija stare zgrade bioskopa i uređenje plaže na Velikom bačkom kanalu) rezultirali su u avgustu 2011. početkom istrage poslovanja lokalne samouprave od strane Odeljenja za suzbijanje privrednog kriminala PU Novi Sad. Rezultati višemesečne istrage do danas nisu saopšteni, iako u aktuelnoj vladajućoj koaliciji tvrde da su utvrđeni propusti teški preko 2,2 miliona evra, ali da je slučaj završio u fioci tužilaštva.\nDokazujući svoje tvrdnje, predstavnici koalicije GG Pokret za promene, SPS i LSV su na konferenciji za novinare povodom 100 dana vlasti obelodanili spisak od više od 100 javnih nabavki za koje otvoreno sumnjaju da su nameštene, jer su po pravilu pobeđivala preduzeća predsednikovih kumova i rodbine. „Spisak od oko 100 javnih nabavki sprovedenih od 2006. do 2011. godine, koji je težak više od 150 miliona dinara, ilustruje kako su velike investicije – kao što su izgradnja pijace, adaptacija starog bioskopa i uređenje obale Velikog bačkog kanala – rasparčavane na male nabavke koje su se sprovodile bez javnog poziva. U više desetina slučajeva ponude su davale dve iste firme, a posao je kao najpovoljnija dobijala ona u vlasništvu bliskih prijatelja i kumova predsednika Gajina. Uočljivo je da su čitav niz milionski vrednih poslova obavljala povlašćena preduzeća, među njima preduzeća „ASC“ i „PTC“ iz Srbobrana, kao i „Banis“ iz Nadalja. Od 2006. godine, „PTC“ je iz budžeta opštine inkasirao više od 60 miliona dinara, a to je samo jedan mali deo sredstava koja su trošena za kapitalne poslove za koje najčešće nije bilo ni projekta, ni građevinske dozvole, ni prijave radova. Dobar primer takve prakse je kazna JVP Vode Vojvodine od 1,2 miliona dinara, koju je opština Srbobran „zaradila“ zbog nedozvoljenog uzurpiranja obale Velikog bačkog kanala za uređenje plaže koja je budžet koštala kao da je Kopakabana.\n„Novac je potrošen za nešto što je po zakonu moralo biti uklonjeno“, tvrdi Jovan Tutorov, sada član Opštinskog veća za urbanističke i komunalne poslove. Iako najavljuju eksternu reviziju javnih nabavki u prethodnom periodu, predstavnici nove vlasti nemaju odgovor na pitanje šta se dogodilo sa prošlogodišnjom istragom policije u opštinskoj zgradi. „Izvesno je da smo dužni građanima da insistiramo na epilogu te priče. Obratićemo se nadležnima i na taj način vršiti pritisak“, kaže predsednik SO Srbobran Željko Bogojević. S druge strane, bivši predsednik opštine i sadašnji predstavnik najbrojnije opozicione grupacije Branko Gajin tvrdi da njegovi naslednici još uvek vode kampanju, iako su izbori završeni. „Za lažne optužbe da sam nezakonito sprovodio javne nabavke podneo sam privatnu tužbu. Činjenica da me još uvek prozivaju za mene je dokaz da je vlast formirala nesposobna ekipa koja ne zna šta da radi osim da vodi hajku protiv mene“, tvrdi Gajin.\nRuiniran hotel čeka olimpijce\nU skladu sa predizbornim obećanjima, novi čelnici Srbobrana u poslednjih nekoliko meseci obelodanili su podatke kojima su dokazivali optužbe na račun svojih prethodnika, pa su u javnost između ostalog dospele i informacije da je predsednik Gajin kaznu od 200 hiljada dinara Povereniku za informacije od javnog značaja platio iz opštinske kase, ali i ostavio u nasleđe kaznu za nezakonito uzurpiranje obale Velikog bačkog kanala u visini od preko 2 miliona dinara. Lokalna javnost o ovome je obeveštena putem dva privatna lokalna medija, Radio Srbobrana i info-portala srbobran.net. O odnosu nove vlasti prema medijima vlasnik srbobran.neta Saša Šijačić kaže da je situacija umnogome promenjena. „Zbog činjenice da smo u prethodnom mandatu često objavljivali stavove i kritike opozicije, bili smo u nemilosti lokalne vlasti. Ne samo što nam nije bilo omogućeno da konkurišemo za budžetska sredstva namenjena za finsiranje medija, već su bivši čelnici u potpunosti prekinuli komunikaciju sa našom redakcijom, zabranjujući nam čak i da prisustvujemo na konferencijama za novinare. Nova vladajuća koalicija je zasada barem uspostavila ravnopravan odnos kada je u pitanju pristup informacijama. Nadam se da će na isti način postupiti i kada su u pitanju budžetska sredstva koja je poslednjih nekoliko godina bez izuzetka i u potpunosti dobijao Radio Srbobran“, tvrdi Šijačić i dodaje da je stotinak dana rada premalo za realnu ocenu rada nove vlasti.\nVeliki bački kanal: Nezakonita plaža koštala kao Kopakabana\nAktuelnu vlast 2014. godine očekuje i nasleđeni izazov uloge domaćina Radničke olimpijade za koju je opština Srbobran izabrana 2010. godine, iako nema ni sportskih ni smeštajnih kapaciteta. Ovu odluku svojevremeno je „pomogla“ donacija od milion dinara bivšeg predsednika opštine Branka Gajina za rad Olimpijskog komiteta. Osim milionske donacije, u cilju osposobljavanja kapaciteta, SO Srbobran je 2011. godine usvojila kontroverznu odluku da od države za 80 miliona dinara kupi ruiniranu zgradu hotela Elan. Pretpostavlja se da je samo za renoviranje i osposobljavanje hotela potrebno najmanje 120 miliona dinara, pa je konačna suma, računajući izgradnju sportskih terena i druge troškove, po svemu sudeći vrtoglava. „Suvišno je govoriti o razumnosti insistiranja prethodne vlasti da po svaku cenu ugosti manifestaciju koja okuplja više od 1.000 ljudi, ali je činjenica da sada nema nazad. Vruć je krompir, ali je na nama odgovornost da to realizujemo. Ne možemo još govoriti ni o ukupnoj sumi, a kamoli o tome na koji način ćemo obezbediti sredstva. Zasada smo formirali organizacioni odbor i pripremili projektnu dokumentaciju za izgradnju sportskih terena. Do 2014. imamo još vremena, pa ćemo ići korak po korak“, kaže predsednik SO Srbobran Željko Bogojević.\nKobasica kao brend\nMnogo gužve oko Kobasicijade u Turiji\nStanovnici Srbobrana, Turije i Nadalja, u najvećem procentu, a danas više nego ikad, žive od poljoprivredne proizvodnje. Posle propasti PIK“Elan“ 2009, poljoprivrednog giganta koji je nekada zapošljavao više od 5.000 ljudi, opština je izgubila glavni privredni oslonac, ali je, suprotno očekivanom, prema Republičkom zavodu za statistiku iz kategorije nerazvijene prerasla u srednje razvijenu opštinu. Upućeni smatraju da je jedan od važnijih razloga činjenica da se lokalno stanovništvo (oko 60 odsto), za kratko vreme, u potpunosti preorijentisalo na samostalnu poljoprivrednu proizvodnju koja im je dotada bila dopunska delatnost. U opštini sa više od 92 odsto (25.933 hektara) obradivih oranica, ovaj korak je, prema mišljenju upućenih, bio logičan. Danas poljoprivredna proizvodnja čini više od 60 odsto ukupne privrede. Pored značajnog broja samostalnih poljoprivrednih gazdinstava, u opštini radi 10 zemljoradničkih zadruga i 8 preduzeća kojima je osnovna delatnost poljoprivreda. Industrijska proizvodnja u Srbobranu (10 odsto od ukupne privrede) gotovo da i ne postoji što je, smatra se, rezultiralo masovnim odlaskom mladih u veće gradove (smanjenje broja stanovnika od 2002. do 2011. iznosi oko 1.500 građana) i posledicom da najveći broj stanovnika ima samo osnovno ili najviše srednje obrazovanje.\nTakođe, relativno mali broj zaposlenih u privredi (oko 2.500 građana) za posledicu ima skroman opštinski budžet koji se poslednjih nekoliko godina kreće oko pola milijarde dinara, koji se u značajnom delu oslanja i na tzv. naftnu rentu (oko 100 miliona dinara godišnje), koju opštini Srbobran isplaćuje NIS za naftne bušotine i objekte na teritoriji opštine. U cilju pokušaja da se industrijska proizvodnja barem delimično izbalansira sa poljoprivrednom, opština Srbobran je 2009. godine usvojila Strategiju razvoja i izgradila dve industrijske zone. Jednu u južnom rubnom području građevinske zone Srbobrana, veličine oko 90 hektara i drugu u zapadnom delu veličine 60 hektara.\nDo sada su u opštini Srbobran izgrađena tri pogona: „Austrotherm“doo Srbobran, “Phiwa” Subotica i «Merkator» Beograd. Trenutno, lokalna samouprava nudi komunalno opremljeni deo južne industrijske zone potencijalnim investitorima koji bi zaposlili minimum 17 građana po hektaru i to na 80 godina bez ikakve naknade. Dok su pokušaji lokalne samouprave da se u nekadašnjoj sirovinskoj bazi okolnih industrijskih centara, kao što su Novi Sad, Vrbas i Bečej pokrene lokalna industrijska revolucija dali tek male rezultate, meštani Turije oslonili su se na lokalni potencijal u vidu „turinske kobasice“. Nekadašnji seoski vašar mesnih prerađevina poslednjih godina je prerastao u turističko-gurmansku manifestaciju, ali seosko udruženje koje već skoro tri decenije organizuje „Kobasicijadu“ očekuje od nove vlasti da promeni pređašnju politiku. „Bivša vlast je vodila rat sa nama umesto da nam pomogne. Ne samo što nas nisu finansijski podržavali, već su nam slali vanredne inspekcije i činili sve da nas unište. Dosada smo mogli da izgradimo sopstvenu klanicu u kojoj bi se zaposlili ljudi i pravili turinske kobasice tokom cele godine, ali nije bilo ni volje ni razumevanja. Videćemo da li će nova vlast znati da ceni brend od kojeg bi koristi mogla imati cela opština, a ne samo naše selo“, kaže predsednik Organizacionog odbora Miroslav Medurić.


Zašto osvedočeni ljubitelj „nezavisnog Kosova“ dolazi u Beograd - Sputnjik Srbija\n05:59 13 April 2021\n21:51 02.07.2019 (osveženo 12:25 07.08.2019) Preuzmite kraći link\nJedan od „najtvrđih“ zagovornika „nezavisnog Kosova“ i jedan od najvećih albanskih lobista u Vašingtonu, kongresmen Eliot Engel, sutra bi trebalo da poseti Beograd i da se sretne sa predsednikom Srbije Aleksandrom Vučićem i sa delom civilnog sektora.\nDa li je njegova poseta novi vid pritiska na Srbiju? Da li nam možda nosi neku ponudu, ili je u pitanju nešto treće?\nEliot Engel u posetu Srbiji dolazi kao predsednik Odbora za spoljne poslove Predstavničkog doma Kongresa SAD i sa te strane, objašnjava Dušan Janjić iz Foruma za etničke odnose — ova poseta može i da nam bude od koristi.\nPrešao kod Trampa?!\n„Kao i svi kongresmeni, i on dolazi sa širokim timom i očigledno je da dolazi da ’snimi stanje‘. Ne očekujem da on izvadi bilo kakvo rešenje, jer time se Kongres i ne bavi. Ali, iskustva i mišljenja koja će ovde da prikupi će imati uticaj na određivanje sledećih koraka Kongresa i američke administracije. To je takozvana misija ’fekt fajnding‘ — da se utvrde činjenice; da se čuju ljudi koji imaju drugačija mišljenja — od onih koji podržavaju Kosovo i podelu, pa do onih koji su sušta suprotnost tome. Dakle, imaće mogućnost da čuje mišljenja koja postoje u Srbiji na ovu temu“, kaže Janjić.\nOn veruje da je, upravo zbog toga, njegova poseta Srbiji za nas plus, a ne minus. Takođe, podseća da Engel pripada demokratama iz Njujorka, kao i da je zbog nekih svojih postupaka sličan Džo Bajdenu, dakle, te demokrate nisu protiv saradnje sa republikancima, a trenutno se za njega može reći da je pro-Tramp.\n„Eliot se očigledno dobro približio Trampu i ima izuzetno dobre odnose sa njim. A za nas je to apsolutno važno“, dodaje Janjić.\nJanjić kaže da će Engel posetiti u istom formatu i predstavnike privremenih vlasti u Prištini, i siguran je da će se Albanci potruditi da od ove posete naprave svojevrstan spektakl.\n„Pretpostavljam da će njihovi mediji od ove posete praviti ’paradu američke podrške‘, u što ja baš nisam siguran. Dakle, za nas je važno da on dobije dovoljno argumenata, kako bi mogao da unapredi, ili pomogne u redefinisanju američke politike. Kada kažem ’redefinisanje‘, to znači da „nema podrške bez uslova“, to znači da će i kosovski Albanci morati da izvršavaju obaveze. Očekujem tu vrstu stava i očekujem ono što je Metju Palmer, zamenik pomoćnika državnog sekretara Amerike rekao – da se mora za pregovarački sto i da se traži realan kompromis“, dodaje naš sagovornik.\nAlbanac ili Amerikanaca?\nDragomir Anđelković smatra da je teško oceniti šta će znači njegova poseta, iz prostog razloga, jer je reč o „par ekselans“ albanskom lobisti, nekome ko pre brani albanske, nego američke stavove. S druge strane, on je funkciji predsednika Odbora za spoljne poslove Predstavničkog doma Kongresa SAD, i tu je u svojstvu predsednika Demokrata, koji su opozicija u Americi. Anđelković kaže da je Engel bio vrlo agresivan prema politici Donalda Trampa, ali je u poslednje vreme, kada je, kao neko ko je zagovornik stare politike demokrata, on ublažio odnos prema Trampu.\n„To daje specifičnu težinu njegovoj poseti. Da li je ona u funkciji isključivo albanskog lobija, koji je spreman da Srbiji ponudi nešto za pregovore, ili je njegova poseta, ipak, u vezi sa kongresnim predstavnicima iz njihove demokratske stranke, koji možda žele da, pred izbore u Americi, sami pokažu spremnost za razgovore i kompromise sa Beogradom, kako bi onemogućili Trampa da on bude taj koji će nastupiti kao mirotvorac; ili je u pitanju nešto sasvim treće, teško je reći“, mišljenja je naš sagovornik.\nOno u šta je siguran je da je, do sada, Engelov nastup prema nama bio krajnje negativan i teško je očekivati da bi se tu nešto pozitivno moglo desiti.\n„Ali, sama poseta jeste zanimljiva i jeste jedna vrsta kurioziteta“, zaključak je našeg sagovornika.\nOvo nije prvi susret Vučića i Engela; već su se susreli, u februaru ove godine, tokom 55. Minhenske konferencije o bezbednosti, kada se predsednik Srbije sastao sa delegacijom američkog Kongresa, u kojoj je, kako su mediji preneli, bio i Engel, i to u ulozi predsednika Odbora za spoljne poslove Predstavničkog doma Kongresa SAD. U fokusu tadašnjeg susreta bio je slučaj braće Bitići.\nKosovski Albanac u rukama drži zastave SAD i takozvanog Kosova\nKosovo i Metohija, dakle — Srbija — je tema u vezi sa kojom se Engel neprestano i aktivno angažuje, i to tokom više poslednjih decenija.\nPodsetimo, Engel je od 1989. godine u američkom Kongresu, a spisak njegovih „dostignuća“, je poduži: od zalaganja za NATO agresiju protiv SRJ, preko formiranja vojske Kosova, zatim je tu i povlačenje poternice za Ramušem Haradinajem, kao i ocena da Srbija mora da se izbaci iz Partnerstva za mir, pa sve do stava da Srbija nije spremna za ulazak u EU.\nBritanski ministar za Evropu: Tači dao mnogo novca na lobiranje za promenu granica\nPriština, dijalog, Amerika, Eliot Engel, poruke, poseta, albanski lobista


EPS: NISMO NADLEŽNI ZA OSLOBAĐANJE OD TV PRETPLATE - Magločistač\nPočetna U fokusu EPS: NISMO NADLEŽNI ZA OSLOBAĐANJE OD TV PRETPLATE\nEPS: NISMO NADLEŽNI ZA OSLOBAĐANJE OD TV PRETPLATE\nElektroprivreda Srbije saopštila je da nije nadležna za oslobađanje od plaćanja takse za javni medijski servis i da za ostvarivanje tog prava građani treba da se obrate isključivo Radio-televiziji Srbije i Radio-televiziji Vojvodine.\nNačini i kriterijumi za oslobađanje određeni su Zakonom o privremenom uređivanju načina naplate takse za javni medijski servis, gde je i propisano da RTS i RTV odlučuju ko može biti oslobođen od plaćanja TV takse, podseća EPS.\n„Spisak obveznika TV takse svakog meseca EPS dobija od RTS i RTV i ne utiče na to ko može biti oslobođen od plaćanja TV takse. Prethodna oslobađanja za TV pretplatu ne važe, a građani na šalterima distribucija ne mogu da podnesu zahtev za oslobađanje“, navodi se u saopštenju.\nO svim uslovima, potrebnoj dokumentaciji i načinu oslobađanja od takse za javni medijski servis građani Srbije mogu detaljnije da se obaveste na sajtovima www.rts.rs i www.rtv.rs.\nZakonom o javnim medijskim servisima je od 1. januara ove godine uvedena obaveza plaćanja mesečne takse od 150 dinara za svako fizičko i pravno lice koje ima električno brojilo.


Pronalazio je uvek vrlo lucidna i racionalna rešenja za postizanje gola. Zapamtili su ga mnogo golmani naše fudbalske scene, a ljubitelji i poklonici lepe i nadasve efikasne fudbalske igre, sećaće ga se i kao primerenog i skromnog čoveka i igrača, dobroćudnog Salajčana iz Loka, koji u svojoj nepunoj igračkoj deceniji, nikad nije opomenut za nedolično ponašanje ili druge prekršaje u igri.\nNjegovi nastupi i igre ostavili su neizbrisiv trag u istorijskoj prošlosti FK Novi Sad, ali i na ovim i širim prostorima. Bio je majstor veštog driblinga i rešenja u napadu. Posedovao je nadaren „njuh“ za gol. O njegovim golovima dugo će se pričati. Njegov precizan šut uz duhovit komentar „ne diraj“ upućen golmanima u nemoći, ostao je upisan na stranicama njegove osobenosti.


Um Архиве - Mama Klik\nArhiva kategorije: Um\n„Sram, stid ili sramota je subjektivni doživljaj zbog niske ocene svog ponašanja, u objektivnoj situaciji.“ Kako prevazići strah od sramote, sagledati sebe iz drugačijeg, konstruktivnijeg ugla, ponekad zadaje pravu glavobolju. Ukoliko je ozbiljno, ovo stanje može i značajno uticati na opšti kvalitet života. Niko nije savršen I pored saznanja da savršenstvo ne postoji, sebi kontinuirano…\nPri pomisli na profesionalnu psihološku podršku stanovnici Balkana često će reći: „Ma, to je i moja baba mogla da ti kaže.“ Ipak, uz svo dužno poštovanje mudrim bakama širom regije, nekada se desi da svo znanje i dobra namera naših bližnjih nikako ne uspevaju da reše problem koji imamo. Ukoliko odbacimo uverenje da kod psihijatra,…\nTvojih #5 za srećniji svet\nOna važna ja, UmOd Mama Klik 08/10/2019 Ostavite komentar\n„Sve srećne žene imaju različite razloge za sreću, ali isti pristup brizi o sebi!“ Mama Klik Na koji način brinete o sebi? Kada frizer, kozmetičar i šoping ne uspeju da vam vrate osmeh na lice, evo nekoliko jednostavnih načina na koje možete sebi da ulepšate tmuran dan ili ojačate tonus usled promene vremena koje utiče…


Zbog lažnih adresa troškovi prijevoza porasli za dva miliona KM!\nNaslovnica NAJNOVIJE Politika Zbog lažnih adresa troškovi prijevoza porasli za dva miliona KM!\nSarajevo – Za odlaske i dolaske na posao prošle godine su uposlenici u državnim institucijama potrošili su 27.939.868 maraka, odnosno za oko dva miliona maraka više nego 2011., podaci su iz revizorskog izvještaja o izvršenju budžeta za 2012. godinu.\nKako je za “Avaz” potvrdio Milenko Šego, glavni revizor Ureda za reviziju institucija BiH, porast ovih troškova je enorman i stoga su institucijama preporučene određene mjere.\n– U ovu oblast pod hitno treba uvesti reda, prvenstveno pojačati interne kontrole da bi se ustanovilo koliko je ova potrošnja transparentna – kaže Šego.\nPretpostavlja se, naime, da je do drastičnog povećanja troškova prijevoza došlo zbog sve češće prijave fiktivnih adresa, na osnovu čega su službenici nezakonito uzimali i po više stotina maraka. Za sada je Zajednička služba Parlamenta BiH pokrenula akciju koja će dovesti do ušteda po ovom osnovu, odnosno utvrditi koliko zaposlenika prijavljuje lažne adrese stanovanja kako bi dobili što višu naknadu za prijevoz.\nPrema riječima Ferida Buljubašića (SDP), sekretara Zajedničke službe PSBiH, okončana je provjera adresa uposlenika PS-a u Sarajevu.\n– Jednom broju službenika već je ukinuta naknada od 53 KM mjesečno koju su dobivali za usluge prijevoza, jer je utvrđeno da nemaju stanove koji su udaljeni više od dva kilometra, kako su naveli u zahtjevima, što je i uslov za ostvarivanje ovog prava, te smo im odmah ukinuli te naknade – kaže Buljubašić.\nOn dodaje da će se za ostale službenike koji su u nedavno revidiranim zahtjevima ostali pri tvrdnjama da žive van Sarajeva, iako se pretpostavlja da to nije tačno, obaviti policijske provjere.\n– Ovo je jedini način da spriječimo “epidemiološke razmjere” prijavljivanja lažnih adresa, jer, primjerice, ako jedan uposlenik prima po 300 KM mjesečno po osnovu lažne prijave u Fojnici, a živi u Sarajevu, onda kada drugi vide da to nesmetano prolazi, povedu se njegovim primjerom i mi to želimo spriječiti – kaže Buljubašić.\n167 – broj zaposlenika za koje se obavljaju provjere u Parlamentu BiH\noko 170.000 KM – samo u ovoj instituciji izdvajano do sada iz budžeta za prijevoz\nizmeđu 40.000 i 60.000 KM može se uštedjeti godišnje u budžetu utvrđivanjem pravih adresa stanovanja


„Beograd na vodi“ u medijskim lažima - Raskrikavanje\n„Beograd na vodi“ u medijskim lažima\n18.07.2018. Vesna Radojević Foto: Belgrade Waterfront\nRedom su režimski mediji ovih dana prenosili velike uspehe projekta od nacionalnog značaja kada su, kako su utvrdili, useljeni stanari u prvu kulu „Beograda na vodi“. Pink i drugi provladini mediji javili su da je izgradnjom prve kule u "Beogradu na vodi" završena prva faza ovog projekta „koji je pokrenuo domaću građevinsku industriju, privredu, a uvećao je i rast BDP-a u prvom kvartalu ove godine i on iznosi 4,6 odsto“.\nEkonomisti međutim smatraju da je to nemoguće jer jedna stambena zgrada ne može da pokrene privredu.\n„To je kao da ste me pitali da li je moguće hodati po vodi“ rekao je za Raskrikavanje ekonomista Goran Radosavljević.\n„Istina je da je rastu u prvom kvartalu najviše doprinela građevina jer je taj sektor porastao preko 20 odsto. Videvši to (vlast prim.aut) rekli su sada ćemo mi da kažemo to je zbog toga što smo otvorili Beograd na vodi, jednu zgradu. To je besmisleno jer je vrednost te jedne zgrade u ukupnom BDP-u statistička greška čak i da je izgrađena u prvom kvartalu ove godine, a ne da se gradi tri godine“, kaže Radosavljević.\nKako je rekao, osnovna ekonomska logika nalaže da jedna ili još nekoliko zgrada u tom kompleksu ne može značajno uticati na porast BDP-a kao i da je ovogodišnji skok građevinskog sektora rezultat pada koji je imao u prvom kvartalu prošle godine.\n„Mi smo jedina zemlja u Evropi koja izgradnju stanova proglašava za nacionalne projekte što je tipično za zemlje trećeg sveta. Ovde se stvar prodajom stanova završava, to ne može da bude razvojni projekt što je slučaj sa nekim infrastrukturnim projektima“, kaže Radosavljević.\nNačin na koji vlast opisuje projekat "Beograd na vodi" nije se menjao od samog početka, 2014. godine. Opisivali su ga kao sopstveni i san svih Beograđana, kao najveći građevinski poduhvat u poslednjim decenijama, kao projekat koji će uposliti više hiljada građevinskih radnika i domaćih firmi.\nDonet je i poseban lex specialis kojim je regulisan postupak eksproprijacije i izdavanja građevinskih dozvola, a ugovor koji smo potpisali sa arapskim partnerima u jednom delu je ograničio i zakone Republike Srbije.\n„Ukoliko je tada i postojala sumnja, danas je u potpunosti jasno da ne postoji epitet koji može da sakrije istinu. Najviša kula, najveći šoping mol, svaka cigla svake od zgrada ovog projekta, ostaće opipljivi simbol isključivo bahatosti, otimanja resursa i nasilnog zatvaranja prostora za glas građana i građanki Beograda“, kategorična je Ksenija Radovanović iz Inicijative Ne da(vi)mo Beograd koja je više puta organizovala proteste prvo zbog nekonsultovanja građana Beograda o uzurpiranju javnog prostora pored reke, a potom i zbog nelegalnog rušenja objekata u Hercegovačkoj koji su se našli na putu investitorima.\n„To što smo mi projekat u kome smo za nekoliko godina izgradili samo jednu zgradu i još nekoliko započeli proglasili projektom od nacionalnog značaja je samo pokazatelj da vlast nema na ništa drugo da stavi tu etiketu“, komentariše za Raskrikavanje ekonomista Radosavljević epitete kojima vlast časti „Beograd na vodi“.\nDa su obećanja prvog čoveka države i sadašnjeg ministra finansija ispunjena na vreme do sada bi bila završena prva faza ovog projekta koji je podrazumevala, prema njihovim rečima, glavnu kulu, dva stambena i jedan poslovni kompleks, šoping mol i hotel.\nOvih dana se ta priča bitno izmenila, pa se uglavnom kaže da je „izgradnjom BW Residences završena prva faza projekta, "kula" je visoka 20 spratova i ima 296 stanova, koji su po strukturi od dvosobnih do petosobnih“.\nNisu se ostvarila ni obećanja nekadašnjeg gradonačelnika Beograda Siniše Malog koji je još 2015. rekao da se prvi profit očekuje za 2 i po godine.\n“Prvih 300 miliona je za 300.000 kvadrata, čija gradnja će krenuti za osam do deset meseci, a prvi profit će stići za dve i po godine od danas. Pokušavamo da privučemo investitore, da možemo da investiramo, da zaposlimo ljude“, rekao je Mali tada u emisiji „Kažiprst“.\nMeđutim, tri godine od ove izjave firma „Beograd na vodi“ i dve povezane firme koje su osnovane prošle godine posluju sa gubicima, a uskoro će biti useljena tek prva zgrada čitavog kompleksa.\nTako je „BW Galerija“ prošle godine imala 55 miliona dinara gubitka, a „BW Kula“ 125 miliona dinara. Prema podacima Agencije za poslovne registre firma „Beograd na vodi“ iskazala je minus od oko milijardu i 100 miliona dinara.\nNeslavno prolazi i prvi objekat čitavog projekta - promotivni štand odnosno kafana „Sava Nova“. Iako prvobitno zamišljen kao promotivni štand sa dozvolom za objekat od nekoliko metara kvadratnih, već nekoliko godina u njemu posluju različite privatne ugostiteljske firme.\nDanas je „Sava Nova“ u vlasništvu Gorana Ćulafića, pokazuju podaci poslovnog registra, a firma je u blokadi više od godinu i po dana. Brojnim dobavljačima i drugim poveriocima duguje više od 4 i po miliona dinara.\nInsajder: Turski državljani dva meseca rade bez plata na projektu Beogradu na vodi\nProvladini mediji uspešno izbegavaju da prenesu bilo kakvu kritiku na projekat koji je obeležio dosadašnju vladavinu Aleksandra Vučića. Tako su i institucije i drugi mediji ostali uglavnom nemi na pisanja Insajdera o štrajku 80 turskih državljana, koji su, kako tvrde, mahom ilegalno angažovani na izgradnji dela projekta Beograd na vodi zbog toga što im turska kompanija „Gidenler Yapi Insaat“ duguje zarade za dva meseca.\nKako prenosi Insajder prema Zakonu o zapošljavanju stranaca, da bi stranci mogli da rade u Srbiji poslodavac, u ovom slučaju firma Gradina, mora da podnese zahtev Nacionalnoj službi za zapošljavanje, i to pod uslovom da stranac već ima odobrenje za privremeni boravak u Srbiji.\nProjekt menadžer Gradine koja gradi tržni centar BW Galerija Predrag Jeremić izjavio je samo da nije njihova odgovornost, već turska. Novinari Insajdera su Jeremića naknadno pitali da li su svi radnici prijavljeni i po kom osnovu, međutim, on je izjavio da je dobio instrukciju od investitora, srpsko-arapske firme „Beograd na vodi“ da ne može da daje intervjue bez njihove saglasnosti.\nVučić naseo na izmišljenu vest sajta Onion\nKada je Aleksandar Vučić nakon pogibije dvojice radnika na gradilištu Beograda na vodi rekao da j...\nGrađani koji se informišu preko televizija sa nacionalnom frekvencijom sinoć su uglavnom mogli da...\nUsta moja, hvalite me: tabloidi utiru put Malom do ministarske fotelje\nNakon što je krajem protekle nedelje Srpski telegraf objavio hvalospev o Siniši Malom u kome ređa...


Milićević i Filatov: Jačanje direktne privredne saradnje srpskih i ruskih regija\nNovi Sad , 01. februar 2018.\nPotpredsednik Pokrajinske vlade Đorđe Milićević primio je danas delegaciju Orlovske oblasti u Ruskoj Federaciji koju u višednevnoj poseti Srbiji predvodi zamenik predsednika Vlade Orlovske oblasti Sergej Filatov.\nMilićević i Filatov su ocenili da izuzetno dobre političke odnose Republike Srbije i Ruske Federacije, treba iskoristiti i za jačanje direktne privredne saradnje srpskih i ruskih regija.\nIstaknuto je da AP Vojvodinu i Orlovsku oblast povezuje dosta sličnosti u privrednim delatnostima koje dominiraju u dvema regijama, što otvara mogućnost za saradnju posebno u sferama trgovine, poljoprivrede, metalske industrije, te u sektoru informacione tehnologije. Saradnja je moguća, kako su Milićević i Filatov, naglasili, i u oblasti obrazovanja i nauke, kroz povezivanje naših univerziteta i naučno-istraživačkih institucija.\nRazgovarano je i o mogućnostima izgradnje logističkog distributivnog centra koji bi bio smešten u Orlovskoj oblasti iz koje bi se u tom delu Rusije plasirali proizvodi iz Srbije.\nPotpredsednik Milićević je pozvao investitore iz Rusije da ulažu u Srbiju i AP Vojvodinu, gde, kako je naglasio, mogu naći povoljne i stabilne uslove za svoje ulaganje i spremnost na otvorenu saradnju.\nU razgovoru je istaknuto i da srpski i ruski narod spaja veliko prijateljstvo, tradicija i istorija, što doprinosi produbljivanju saradnje u oblasti kulture.\nSastanku su prisustvovali pokrajinski sekretar za regionalni razvoj, međuregionalnu saradnju i lokalnu samoupravu Ognjen Bjelić, pokrajinski sekretar za visoko obrazovanje i naučnoistraživačku delatnost Zoran Milošević, predstavnici univerziteta i naučno istraživačkih instituta u Orlovskoj oblasti.


Vanredni parlamentarni izbori u Grčkoj: Opoziciona Nova Demokratija pobedila sa 39.74% naspram 31,4% glasova vladajuće Sirize, Premijer Cipras priznao poraz i čestitao Kirjakosu Micotakisu | Hronika\nPočetna strana > Hronika > Vanredni parlamentarni izbori u Grčkoj: Opoziciona Nova Demokratija pobedila sa 39.74% naspram 31,4% glasova vladajuće Sirize, Premijer Cipras priznao poraz i čestitao Kirjakosu Micotakisu\nKonzervativna stranka Nova demokratija pobedila je na prevremenim parlamentarnim izborima u Grčkoj sa 39,74 odsto glasova, pokazali su zvanični rezultati glasanja koje je objavilo grčko Ministarstvo unutrašnjih poslova. Premijer Aleksis Cipras čestitao pobedu lideru Nove demokratije Kirijakosu Micotakisu.\nPrve izlazne ankete pokazuju da je opoziciona stranka desnog centra Nova demokratija na putu da pobedi na opštim izborima u Grčkoj, prenosi Bi-Bi-Si.\nPrema ovim procenama, stranka koju predvodi Kirjakos Micotakis pobediće levičarsku stranku Siriza aktuelnog premijera Aleksisa Ciprasa.\nNa jednom biračkom mestu tokom izbornog procesa u Grčkoj danas je ukradena biračka kutija, zbog čega će izbori na tom mestu biti ponovljeni 14. jula.\nKako prenosi ANA, kutija je ukradena na biračkom mestu 33 u centru Atine, pošto je glasanje završeno, rekao je ministar unutrašnjih poslova Antonis Rupakiotis.\nDo incidenta je došlo kada je grupa nepoznatih osoba upala na to biračko mestu, tri minuta pre zvaničnog završetka izbornog procesa, zgrabila kutiju i pobegla. Do krađe, glasalo je 207 birača, navelo je ministarstvo.\nVučić telefonom čestitao Micotakisu\nPredsednik Srbije Aleksandar Vučić razgovarao je večeras telefonom sa Kirjakosom Micotakisom i čestitao mu pobedu na parlamentarnim izborima.\nPredsednik Vučić je Miciotakisu, koji sutra preuzima dužnost premijera Grčke, poželeo mnogo uspeha u radu.\nKako se navodi, Erdogan je poželeo sreću Micotakisu koji je istakao da se zalaže za ponovno uspostavljanje grčko-turskih odnosa na osnovama poštovanja međunarodnog prava i iskrenog dijaloga, od čega bi koristi imala oba naroda.\nMinistarstvo unutrašnjih poslova Grčke: Nova Demokratija Kirijakosa Micotakisa osvojila 39,8 odsto, dok je Siriza predvođena premijerom Aleksisom Ciprasom dobila 31,5 odsto glasova\n„Ovo je istorijska pobeda Nove demokratije koja se pripisuje Kirjakosu Micotakisu. Ako se potvrde preliminarni rezultati, Nova demokratija je danas dostigla jednu od najvećih pobeda od 1974. godine. Podsećamo vas da je slično vođstvo poslednji put zabeleženo 1981. godine i ovo pokazuje da građani žele da izađu iz krize i povrate osećaj normalnosti u našoj zemlji“, navode izvori stranke.\nOni su dodali da rezultat povećava njihovu odgovornost i napominju da Grčka ulazi u novu eru, ostavljajući krizu i sve što je vraćalo zemlju nazad.\nSiriza: Bićemo jaka opozicija\nIzlazne ankete u Grčkoj: Opoziciona Nova demokratija vodi na izborima\nOpoziciona Nova demokratija vodi na prevremenim parlamentarnim izborima u Grčkoj, pokazale su prve izlazne ankete.\nPrema prvobitnim podacima, konzervativna Nova demokratija osvojila je od 38 do 42 odsto glasova, što je dovoljno za većinu u grčkom parlamentu.\nJedna od izlaznih anketa pokazala je da je Nova demokratija, predvođena liderom opozicije Kirijakosom Micotakisom, osvojila između 155 i 167 od ukupno 300 mesta u parlamentu Grčke.\nLevičarska stranka Siriza, grčkog premijera Aleksisa Ciprasa je, prema prvim podacima, osvojila između 26,5 i 30,5 odsto glasova.\nZvaničnik Sirize Panos Skurletis izjavio je da rezultati pokazuju "čistu pobedu Nove demokratije".\nGrčki levičarski premijer Aleksis Cipras i njegov glavni politički rival iz opozicione ND Kiriakos Micotakis glasali su na prevremenim parlamentarnim izborima.\nCipras koji je sazvao prevremene izbore zbog loših rezultata na nedavnim izborima za Evropski parlament na kojima je opoziciona Nova demokratija (ND) osvojila više glasova od njegove vladajuće Sirize, izjavio je posle glasanja da izbori predstavlju kjučnu odluku za budućnost Grka.\n"To je ključna borba, borimo se sa optizmom i odlučno do poslednjeg trenutka", rekao je Cipras i dodao da žrtvovanja i napori zemlje ne smeju da propadnu.\nMicotakis je posle glasanja rekao da "birači danas donese odluku za svoju budućnost" i dodao da če od sutra "biti bolji dan za naciju".\nPrema dosadašnjim procenama, favorit na izborima je Micotakis. Biračka mesta otvorena u nedelju u 7.00 biće zatvorena u 19.00 po lokalnom vremenu, a pravo glasa ima 9.903.864 Grka.


PKS: Grantovi po 15.000 evra za pokretanje biznisa - Knjaževačke novine\nPKS: Grantovi po 15.000 evra za pokretanje biznisa\nDobro došli » PKS: Grantovi po 15.000 evra za pokretanje biznisa\nPrivredna komora Srbije realizuje u saradnji sa partnerima Program Klima – KIC Ačelerator, koji predviđa dodelu do četiri granta vredna po 15.000 evra u oblasti ublažavanja posledica klimatskih promena i zaštite životne sredine.\nProgram je namenjen inovatorima, početnicima u biznisu, kao i preduzetnicima koji žele da prošire poslovanje, saopšteno je danas iz PKS.\nKlima – KIC Ačelerator program, koji se realizuje u okviru projekta EIT RIS  KLIMATE KIC, pomaže učesnicima da izgrade poslovnu mrežu na međunarodnom tržištu, pripreme se za investitore i kupce i savladaju veštine poslovanja u početnoj fazi.\nKlima – KIC Ačelerator je najveći evropski Cleanteć akcelerator za pokretanje startapova.\nCilj PKS, kao partnera na projektu EIT RIS KLIMATE KIC, jeste da učestvuje u realizaciji programa i doprinese unapređenju edukacije, istraživanja, razvoja poslovanja i povećanja inovativnih kapaciteta u oblasti zaštite životne sredine. Privredna komora Srbije je aplicirala i dobila sredstva kao jedina organizacija iz zemlje koja nije članica Evropske unije.\nSve informacije o uslovima konkursa i formulari za prijavu nalaze se na adresi www.climate-kic.org, navodi se u saopštenju.\nKonkurs, PKS, Privredna komora Srbije\nPrevPrethodnaRukovodstvo opštine dobrovoljno dalo krv\nSledećaBelmuž – staroplaninski specijalitetNext\nPoziv mladima da se prijave na konkurs za pozornike\nMinistar unutrašnjih poslova u Vladi Republike Srbije Aleksandar Vulin pozvao je sve one koji žele


Danas počela isplata jednokratne pomoći penzionerima - www.lobi-info.rs\nJednokratna pomoć penzionerima koji penzije primaju preko tekućeg računa, biće isplaćena danas, dok će onima koji primaju na kućnu adresu biti isplaćena u naredna dva, tri dana, rekao je ministar za rad, zapošljavanje, boračka i socijalna pitanja Zoran Đorđević.\nOn je dodao da najavljeni štrajk u pojedinim poštama neće usporiti isplate jednokratnih pomoći penzionerima od 5.000 dinara jer su, kako kaže, penzioneri prioritet.\nPomoć će primiti svi penzioneri koji su 27. oktobra ove godine bili u „isplatnoj bazi“ Republičkog fonda za penzijsko i invalidsko osiguranje, bilo da im je prebivalište u Srbiji ili inostranstvu.\nMinistar takođe govori i o povećanju penzija koje čeka penzionere. Povećanje će se realizovati od 1. januara i to povećanje iznosiće 5%. Takođe, istakao je i to da je projekat Senior kartica izazvao veliko interesovanje kod Beograđana.\nProsečna penzija za oko milion penzionera u avgustu ove godine iznosila je 23.815 dinara, dok penziju manju od 10.000 dinara ima 131.193 penzionera (prosečna penzija za avgust: zaposleni 25.521 dinara ; samostalne delatnosti 23.916 dinara i poljoprivrednici 10.661 dinara).\n6. novembra 2017. u 18:10\nBas je ovo pravi potez pomoci penzionerima .Za godinu dana ukradu mi 110 000 dinara a pomognu me sa 5000 dinara.Odlicna vam je matematika .LOPOVI.


Forever Freedom nastao je kombinacijom tradicionalnog Aloe vera Gela i niza prirodnih supstanci koje svojim usaglašenim delovanjem daju do sada najuspešniji zapaženi efekat kao dodatak u tretiranju inflamatornih reumatskih oboljenja, zatim reumatskih i nereumatskih oboljenja tkiva i uopšte problema vezanih za zglobove, tetive, ligamente i mišiće.\nSadrži bogate hranljive materije stabilizovanog Aloe vera Gela sa dodatnim komponentama:\nGlukozamin sulfat - komponenta koja je prirodni sastojak hrskavice i veoma je važna u formiranju njene potke i infrastrukture. Sa godinama se smanjuje sposobnost organizma da je sintetiše, pa je dopuna vrlo poželjna posebno kada se ima u vidu naučno potvrđena činjenica da oralno uzet glukozamin definitivno nalazi način da uđe u sastav hrskavice zgloba. Isto istraživanje je pokazalo da je doza 1500mg Glukozamin sulfata ( pomenuta količina se nalazi u 1 dl Freedom gela) ekvivalentno dozi od 1400mg ibuprofena kada je u pitanju stanja bola.\nHondroitni sulfat - takođe prirodna komponenta hrskavice, formira matriks i u kombinaciji sa glukozaminom ima izuzetno snažan amortizujući efekat. Takođe doprinosi viskozietu sinovijalne tečnosti u zglobovima, čime sprečava oštećenja koja bi nastala kao posledica trenja kompatibilnih površina spojenih zglobom.\nMetilSulfonilMetan (MSM) - komponenta koja ulazi u sastav svake ćelije u organizmu i neophodna je u procesu sinteze proteina, primarni je izvor sulfuril grupe kritične u formiranju zdravog vezivnog tkiva i funkcije zglobova. Sama po sebi ima snažno analgetičko i antiinflamatorno svojstvo.\nVitamin C - nužno je potreban za postizanje maksimalnih efekata prethodno pomenute komponente MSM, veoma je značajan u produkciji kolagena i vezano za to neophodan u procesu formiranja zdrave hrskavice.\nPored aloe vera gela, sadrži morske ljuskare (jastog, kraba, kozice).\nBlagotvoran je kao dodatak ishrani kod:\nreumatoidnog i koštanog artritisa\nzapaljenja mišića, tetiva i zglobova\noštećenja invertebralnog diska\nNAČIN UPOTREBE: Preventivno 0.5 do 1.5 dl dnevno\nROK TRAJANJA: 4 godine zatvorena boca, nakon otvaranja - 3 meseca uz držanje u frižideru.\nPAKOVANJE: Boca 1 litar


Ispred Ambasade Republike Hrvatske u Sarajevu danas je organizovano mirno protestno okupljanje građana zbog politike aktuelnih vlasti Hrvatske prema Bosni i Hercegovini i bošnjačkom narodu.\nMeđunarodni krivični sud za bivšu Jugoslaviju (MKSJ) je izrekao prvostepenu presudu Ratku Mladiću, komandantu Glavnog štaba Vojske Republike Srpske (VRS) u periodu rata u Bosni i Hercegovini od 1992. do 1995. godine.\nTužilaštvo BiH: Podignuta optužnica za ratni zločin u Kalinoviku\nOptuženi Dalibor Krstović tereti se za ratni zločin silovanja i seksualnog zlostavljanja žrtve bošnjačke nacionalnosti u Kalinoviku 1992. godine, saopštili su iz Tužilaštva BiH, prenosi agencija Anadolija (AA).\nDrvar: Godišnjica zatvaranja logora Kamenica\nBivši logoraši i njihove porodice posjetili su danas prostor bivšeg logora Kamenica na području opštine Drvar gdje su obilježili godišnjicu zatvaranja logora s koje su poslali poruku “da se ne ponovi i ne zaboravi”.\nPočela ekshumacija na lokalitetu Korićanske stijene\nObilježen dan sjećanja na stradale vojnike-regrute bivše JNA: Bosanac Mevludin odbio da puca u hrvatske civile\nOve godine, 6. septembra, obilježeno je dvadeset šest godina od dženaze vojnika Mevludina Kulića. On je ubijen septembra 1991. godine, od kada se svake godine 6. septembar obilježava kao dan sjećanja na stradale vojnike - regrute u bivšoj Jugoslovenskoj narodnoj armiji, odnosno njihovo spašavanje iz JNA.


Purišić: Više nema povlašćenog penzionisanja - Vijesti.me\nRADNICI KAP-A TRAŽILI POVOLJNIJE USLOVE\nPurišić: Više nema povlašćenog penzionisanja\nPurišić je naglasio da predlog kojim se tražilo propisivanje povoljnijih uslova penzionisanja za zaposlene u metalskoj industriji nije u skladu sa osnovnim principom sistema PIO Edit\nNema više povlašćenog penzionisanja: Purišić (Foto: Boris Pejović)\nMilorad Milošević 21. avgust 2019, 16:02\nRadnici Kombinata alumunijuma u stečaju i Savez sindikata Crne Gore (SSCG) zatražili su u junu ove godine od ministra rada i socijalnog staranja Kemala Purišića da im kroz predstojeće izmjene Zakona o penzijskom i invalidskom osioguranju, kao rudarima, ponovo omogući pravo na starosnu penziju sa navršenih 30 godina staža osiguranja, od čega najmanje 20 godina provedenih na radnim mjestima sa beneficiranim stažom.\nPurišić je taj predlog odbio, a u odgovoru Sindikatu metalaca Crne Gore, u koji su “Vijesti” imale uvid, naveo da je i tokom javne rasprave, koja je završena 15. septembra prošle godine Ministarstvo rada, prema svim podnijetim predlozima, “za uvođenje posebnih uslova penzionisanja, za bilo koju kategoriju lica, imalo negativan stav”. On je istakao i da više neće biti povlašćenih uslova za penzionisanje.\n“Osiguranici kojima se staž osiguranja računa sa uvećanim trajanjem, kao što su zaposleni u KAP-u, odnosno, metalskoj industriji, ostvaruju pravo na starosnu penziju sa nižim godinama života od onih koje su propisane za ostale osiguranike-zavisno od perioda provedenog na radu, na radnim mjestima, na kojima se staž osiguranja računa sa uvećanim trajanjem”, istakao je između ostalog Purišić u odgovoru Sindikatu metalaca.\nOn je naglasio da predlog kojim se tražilo propisivanje povoljnijih uslova penzionisanja za zaposlene u metalskoj industriji nije u skladu sa osnovnim principom sistema PIO, jer bi usvajanje istog zahtijevalo redistribuciju novca od osiguranika koji po opštim uslovima ostvaruju pravo na penziju ka osiguranicima koji to pravo ostvaruju pod povoljnim uslovima.\n“To bi dovelo do narušavanja principa ravnopravnosti, povećanja broja korisnika, kao i povećanja sredstava za finansiranje penzionog sistema, što bi uticalo na stabilnost i održivost budžetskog finansiranja prava iz PIO”, odgovorio je Purišić\nPurišić nije prihvatio zahtjev predsjednika Sindikata metalaca Crne Gore Dragan Mijanovića da organizuju za jednički sastanak.


SARAJEVO, Uprkos značajnom povećanju cijena struje za domaće kupce od 15,5 odsto i uprkos naglom rastu cijena struje na evropskom tržištu izazvanog najavom zatvaranja četiri velike nuklearne elektrane u Njemačkoj, Elektroprivreda BiH ostvarila je vrlo skroman profit od svega 6,5 miliona KM.\nRazloge za više nego skroman profit EPBiH prvenstveno treba tražiti u netransparentnom načinu prodaje golemih viškova električne energije na ino tržištu. U protekloj godini, nova uprava EPBiH pod vodstvom Elvedina Grabovice napustila je ustaljenu praksu po kojoj se višak struje prodavao na tenderu, opredijelivši se za model prodaje raspoloživih viškova na dnevnoj osnovi.\nŠtaviše, nova uprava EPBiH poništila je ranije raspisani tender za četvrti kvartal na kome je postugnuta iznimno dobra cijena od 64,5 eura za megavatsat. Ta je struja kasnije na dnevnoj osnovi prodata po prosječnoj cijeni od oko 59 evra i samo po ovom osnovu EPBiH izgubila je na svakom prodatom megavatu oko 6 evra!\nSličan model prodaje viška električne energije nastavlja se i u 2012. godini. Potkraj prošle godine raspisan je samo jedan tender na kojem je oglašena prodaja tek jedne trećine raspoloživog viška a sav preostali višak uprava EPBiH ponovo namjerava prodati bez tendera – na dnevnoj osnovi!\nSlični uslovi na tržištu električne energije bili su i 2009. godine, ali je u toj godini neto profit EPBiH bio nešto veći od 60 miliona KM, dakle deset puta veći nego u 2011. godini.\nIzvještaj o poslovanju EPBiH u 2011. godini uskoro će razmatrati i Vlada FBiH i, po svemu sudeći, rasprava će biti vrlo burna. Slobodna Bosna\nTagovi: cijanaelektroprivreda bihprofitstrujatrziste


Međunarodna poslovna konferencija »Kuda i kako dalje u biznisu u 2017. - Najmenadžer\nMeđunarodna poslovna konferencija »Kuda i kako dalje u biznisu u 2017.\nDanas je u Kristalnoj dvorani Hotela Bosna u Banjoj Luci održan tradicionalni Poslovni forum o uvijek aktuelnoj temi– „Biznis i evropske integracije“. Kao podteme Konferencije bile su „Namjenska industrija kao faktor razvoja“ i „Investicije kao uslov napretka Bosne i Hercegovine“.\nPoslovnoj konferenciji je prisustvovalo stotinjak poslovnih ljudi iz Bosne i Hercegovine.\nUvodna izlaganja su podnijeli gospoda Zekerijah SMAJIĆ, ugledni novinar, analitičar i ekspert za EU integracije, koji je prisutne menadžere i druge učesnike Konferencije upoznao i bliže im objasnio šta u ekonomskom smislu znači Upitnik EU, dobijen 9. decembra ove godine i gospodin Ismet BRIGA, direktor Direkcije za namjensku industriju FBiH, koji se osvrnuo na mogućnosti razvoja bosanskohercegovačke privrede kroz namjensku industriju.\n„Ova država ima mogućnost razvoja više privrednih djelatnosti, koje će biti u službi i na usluzi namjenskoj industriji“, rekao je gospodin BRIGA, „prvenstveno firme koje proizvode repromaterijale koji se trenutno uvoze“.\nJednu od najuspješnijih firmi u svijetu u namjenskoj industriji – Privredno društvo „IGMAN“ d.d. iz Konjica, na Poslovnoj konferenciji predstavio je njen predsjednik Uprave i generalni direktor gospodin Đahid MURATBEGOVIĆ. On je ovom prilikom istakao da su mogućnosti razvoja privrede kroz prateće proizvode, koji trebaju „Igmanu“ – ogromne.\nĐahid Muratbegović i Ismet Briga su izlagali na konferenciji Najmenadžera\nSkupu se, u vidu koreferata, obratilo još dvadesetak poslovnih ljudi, naučnih radnika, ambasadora i predstavnika vlasti koji su govorili o konkretnim primjerima uticaja krize na poslovne rezultate:\n1. NJ.E. Iztok GRMEK, ambasador Republike Slovenije u Bosni i Hercegovini,\n2. Mirsad JAŠARSPAHIĆ, potpredsjednik Privredne komore FBiH,\n3. Edin JABANDŽIĆ, izvršni direktor tešanjske kompanije MADI, PANTOVIĆ, vlasnik i direktor kompanije DINECO iz Trebinja, koji je predstavio novi projekat svoje kompanije – kurirsku službu X EXPRESS Banja Luka…\nNajuspješniji menadžeri iz Bosne i Hercegovine su iznijeli svoja iskustva na temu – kako obezbijediti brži ekonomski napredak regije, jer ekonomski prosperitet doprinosi bržem rješavanju svih ostalih problema u regiji.\nNa poslovnoj konferenciji su promovirana dva nova broja časopisa EUROMANAGER, u izdanju Evropskog udruženja menadžera u BiH i Neovisne agencije za promociju uspješnih poslovnih ljudi i kompanija.\nKako je na kraju konferencije kazao Pane Škrbić, predsjednik Organizacionog odbora, istog dana u 18.00 sati u Banskom dvoru će biti uručena tradicionalna priznanja “Najmenadžer godine Bosne i Hercegovine za 2016. godinu” – za mali, srednji i veliki biznis Bosni i Hercegovini – privrednicima koji su u ovoj godini zabilježili meteorske uspone i rezultate u ekonomskom razvoju, investicijama, ekologiji, kvalitetu rada i zapošljavanju, unatoč ekonomskoj krizi!\nBanja Luka Đahid Muratbegović Hotel Bosna Ismet Briga Zekerijah Smajić\nU susret 35. proglašenju najboljih menadžera i kompanija u BiH\nDanas je u Hotelu Holiday održana Međunarodna poslovna konferencija „Summit uspješnih menadžera regiona“ povodom ceremonije Najmenadžer regije Evrope 2019.\nPremijer Vlade Republike Bugarske, NJ.E Boyko BORISSOV, laureat je nagrade „Ličnost godine“ za 2018. Uručena mu je na Konferenciji Najmenadžera prije Ceremonije.\nSa Konferencije: Okrenuti se poslu i jačanju odgovornosti na svim nivoima\nAplauzom su pozdravljena i izlaganja privrednika o uspjesima kompanija koji su, u ovakvim teškim uslovima za privređivanje u svim državama regiona za – respekt.


Među imunizovanima je 52 odsto žena, a najviše građana je primilo "Sinofarm" vakcinu.\n* 26. april - Direktor Kancelarije za e-Upravu Mihailo Jovanović rekao je da će od sutra na svim vakcinalnim punktovima širom Srbije biti omogućeno vakcinisanje bez zakazivanja sa tri vakcine – "Fajzer", "sputnjik V" i "Sinofarm" vakcinom.\nPrema poslednjim podacima, u Srbiji je dato 3.255.000 doza vakcina, a od tog broja potpuno vakcinisanih građana (primljene obe doze) je 1.310.000 građana (što je trećina punoletnih građana Srbije).\nZa 10-ak dana imaćemo 1,8 miliona revakcinisanih, odnosno oko 40 odsto punoletne populacije vakcinisane prvom vakcininom.\n1.200.000 građana potpuno imunizovano - prošlo tri nedelje od druge doze odnosno 5 od prve AstraZeneke.\n*6. aprila se u Rudnoj Glavi vakcinisao predsednik Vučić koji je primio kinesku „Sinofarm“ vakcinu.\n*Primer Beograda –\n* 26. aprila – U glavnom gradu Srbije data je milionita doza vakcine protiv virusa korona.\nPrvu dozu vakcine dobile 585.659 osobe, što iznosi 42,1 odsto punoletnog stanovništva, dok je drugu dozu primilo 413.112, odnosno 29,7 odsto. Kada su u pitanju stariji sugrađani, od 65 do 74 godina, vakcinisalo se više od 68 odsto te populacije. U gradskim opštinama ima dodatnih 18 punktova u kojima se može vakcinisati bez zakazivanja.\n*2. aprila, preko „Kovaks“ mehanizma stigao prvi kontingent od 57.600 vakcina „AstraZeneka“.\n*19. april – U Srbiju stiglo 211.000 doz vakcine „Fajzer“ i to je najveća pojedinačna isporuka te vakcine našoj zemlji do sada.\n*23. aprila – Predsednik Vučić rekao da imamo dovoljno vakcina i da je važna vakcinacija u regionu. Rekao je da je Srbija najviše vakcina protiv korona virusa dobila od kineske kompanije Sinofarm a zatim od kompanije Fajzer-Biontek, da očekuje 36.000 vakcina od EU i naglasio da je za Srbiju važno da se vakcinišu i građani u regionu.\n„Mi smo dobili od Kovaksa do sada bilo je planirano 96.000 vakcina, a dobili smo 57.000. Od EU od ukupne kvote od 630.000 doza koje treba da dođu do kraja juna, Srbija bi trebalo proporcionalno broju stanovnika da dobije oko 270.000 ili 260.000, a mi ćemo dobiti samo 36.000 vakcina“, naveo je Vučić.\nDodaje da se Srbija sa tim saglasila zato što su te vakcine važnije drugim delovima našeg regiona.\n„Smatramo da su koliko su te vakcine važne za nas važne i za naše komšije. Besmisleno je sve što radimo ako oni ne mogu da dobiju vakcinu. Ljudi koji dolaze u Beograd i imaju sportske, poslovne i druge kontakte za nas je važno da oni ne mogu da prenose zarazu“, poručio je Vučić.\nZahvalio je EU i Kovaksu, ali je napomenuo da je Srbija najviše vakcina dobili od Sinoframa, a potom od Fajzer-Bionteka.\nKako je rekao, Srbija je značajno veći broj vakcina dobila od američko - nemačke kompanije, za čak 250.000 doza više nego ruske vakcine.\nSrbija je, istakao je, jedina zemlja van EU koja je počela vakcinaciju Fajzerovom vakcinom istovremeno kada i EU i da, kada se radi o isporuci vakcina, tačno na vreme stižu vakcine kompanija Sinofarm i Fajzer-Biontek, a da kasne isporuke nekih drugih proizvođača.\nVučić je dodao da će Srbija nastaviti vakcinaciju, kao i da je teškim radom uspela da obezbedi vakcine.\n*26. aprila – Novi kontigent od 500.000 kineskih „Sinofarm“ vakcina protiv virusa korona stigao u Srbiju.\nDONIRANJE VAKCINA ZEMLJAMA U REGIONU I VAKCINACIJA STRANACA\n*23. aprila – predsednik Vučić rekao da je Srbija u region do sada poslala 120.000 vakcina, kao i da je u Srbiji vakcinisano oko 65.000 građana zemalja iz regiona, što je ukupno oko 200.000 vakcina za ljude u regionu.\nUsled primetnog pojačanog interesovanja i velikog broja upita našim DKP za vakcinisanje stranih državljana u Srbiji (bez prijavljenog boravišta u našoj zemlji), ali i samoinicijativnog dolaska stranaca na vakcinisanje u Srbiju, važno je u takvim situacijama u zemljama prijema nedvosmisleno, putem medija i u direktnom kontaktu sa zainteresovanim stranama, komunicirati sledeće:\n„Ogroman je uspeh Srbije vakcinacija stranaca, pre svega iz regiona. To je način podizanja zajedničke sigurnosti, jer bez bezbednih ljudi u regionu ni ljudi u Srbiji nisu bezbedni. Od stranih državljana najviše je u Srbiji vakcinisano iz BiH, Severne Makedonije i Crne Gore.\nPoslednjih dana, usled velikog publiciteta u medijima širom sveta i odlično organizovanog procesa nabavke vakcina i imunizacije u Srbiji, primetno je veliko interesovanje za vakcinaciju u našoj zemlji, ne samo iz regiona, već i iz velikog dela Zapadne i Centralne Evrope. Evidentiran je i veliki broj upita čak i za „vakcinalni“ turizam, kako građana iz tih delova Evrope, tako i tur-operatora, turističkih agencija i avio-kompanija.\nSrbija je trenutno fokusirana na vakcinaciju svojih građana, ali ćemo nastojati da kroz donacije vakcina i u narednom periodu pomognemo prijateljima i komšijama u borbi protiv korone.\nPoslednjih dana pojačano je i interesovanje domaćeg stanovništva za vakcinisanjem, Srbija beleži dnevne rekorde u vakcinisanju sopstvenog stanovništva.\nUkoliko se u narednom periodu ukaže mogućnost za vakcinisanjem i zainteresovanih stranih državljana (bez prijavljenog boravišta u Srbiji), Srbija će se, sa velikim zadovoljstvom i u skladu s kapacitetima, potruditi da izađe u susret i takvim zahtevima. U tom slučaju ćemo blagovremeno obavestiti javnost. Ali moramo da napomenemo da to u ovom trenutku nije moguće.\nStrani državljani mogu da iskažu zainteresovanost za vakcinisanje u Srbiji putem portala eUprava, ali je važno napomenuti da to nije dovoljno i da je neophodno da dobiju povratnu potvrdu i poziv sa terminom i lokacijom za vakcinisanje. Zato nije preporučljivo da strani državljani, samo sa iskazanim interesovanjem putem portala eUprave ili čak i bez toga (pošto ima i takvih primera na punktovima za vakcinaciju), samoinicijativno dolaze u Srbiju na vakcinaciju i tako sebe izlažu neprijatnim situacijama i troškovima.“


Povrijeđena žena iz Gradiške na aparatima | Banja Luka 24 sata\nHome Vijesti Povrijeđena žena iz Gradiške na aparatima\nPovrijeđena žena iz Gradiške na aparatima\nBijelić Mila (54) teško je povrijeđena u saobraćajnoj nezgodi koja se juče dogodila na regionalnom putnom pravcu Nova Topola – Čatrnja priključena na aparate na mehaničku ventilaciju, saopšteno je iz Univerzitetskog kliničkog centra Republike Srpske.\nKako je potvrđeno iz UKC RS, ona je hospitalizovana je u Kliniku za anesteziju intezivno liječenje.\nPrema riječima Darka Golića, načelnika ove Klinike pacijentkinja je primljena sa teškom povredom glave i grudnog koša i priključena na aparate na mehaničku ventilaciju.\n“Sve dalje prognoze su krajnje neizvjesne”, naveli su iz UKC RS.\nU ovoj saobraćajnoj nezgodi učestvovalo je teretno motorno vozilo marke sitroen, kojim je upravljao Aleksandar Subotić (28) iz Laminaca, a drugi učesnik je biciklista Bijelić Mila koja je u ovoj saobraćajnoj nezgodi zadobila tjelesne povrede.


Lutovac: Protiv SZS neki iz političkih, a neki iz ličnih interesa\n► Lutovac: Protiv SZS neki iz političkih, a neki iz ličnih interesa\nPredsednik Demokratske stranke (DS) Zoran Lutovac izjavio je da su neki članovi te stranke glasali protiv ulaska u Savez za Srbiju jer su više bili za ideološko-programsku koaliciju nego za široki savez, dok su pojedinci branili svoj lični interes, prenosi Politika u izdanju od utorka, 4. septembra.\nLutovac je ocenio da su neki članovi DS-a glasali protiv ulaska u savez iz ličnih interesa, a da su samo iskoristili političke argumente poslanka Dragoljuba Mićunovića.\n"Oni su iskoristili argumente profesora Mićnovića i još nekolicine, parazitirajući na njihovom principijelnom stavu. Ti drugi su oni koji vrše opstrukciju i nanose štetu stranci iznoseći neistine i poluinformacije u tabloidima", kazao je Lutovac bez navođenja imena.\nLutovac je dodao da DS ne gubi identitet ulaskom u Savez za Srbiju i da će široki savez stvoriti uslove za ideološke koalicije čije će vreme tek doći.\nNa sednici Glavnog odbora DS-a održanoj u nedelju 2. septembra devet članova glasalo je protiv ulaska u opozicioni savez, dok je 180 glasalo za.\nSavez za Srbiju fomalno je formiran u nedelju u Beogradu potpisivanjem sporazuma, a čine ga Narodna stranka, Demokratska stranka, pokret Dveri, Levica Srbije, Zdrava Srbija, Pokret za preokret, Narodni pokret Srba sa Kosova i Metohije "Otadžbina", Udruženi sindikati "Sloga", Zajedno za Srbiju i nekadašnji predsednik DS i gradonačelnik Beograda Dragan Đilas koji je i inicirao osnivanje tog saveza.


Medveđa Srbija, Jablanički okrug - Spisak sajtova za Medvedja\nOpština Medveđa - Srbija\nspisak bitnih sajtova za opštinu Opština Medveđa, Jablanički okrug\nMedveđa (Jablanički okrug) Besplatni Mali Oglasi\nPostavite brzo, besplatno i jednostavno sve vaše male oglase za Medveđa, odnosno za sve opštine koje pripadaju jablaničkom okrugu (Leskovac, Bojnik, Lebane, Medveđa, Vlasotince, Crna Trava). Uz svaki oglas možete postaviti i fotografije, a po potrebi i lokaciju na mapi. Postavljanje oglasa je omogućeno i bez registracije kod nas, preko vašeg fb naloga.\nVesti, opšte informacije o Medveđi, lokalna uprava, republički organi, obrazovanje, zdravstvo, javna preduzeća i ustanove, privreda, turizam, kultura, sport, infrastruktura, novine, ministarstva, oglasi...\nTuristička organizacija opštine Medveđa je osnovana od 01 Juna 2007 god. Bavimo se:izradom programa razvoja turizma i odgovarajućih planskih akata za turistička mesta na teritoriji opštine\nDom zdravlja Medveđa nakon izdvajanja iz Zdravstvenog centra Leskovac, od 01. Januara 2007. Godine posluje kao samostalna zdravstvena ustanova i kao takva pruža zdravstvenu zaštitu stanovnicima nerazvijene opštine Medveđa.


– Mi u opštinskoj upravi nismo iznenađeni poslednjom informacijom da je Ministarstvo za zaštitu životne sredine i energetiku Hrvatske dalo na upotrebu lokaciju kasarne Črkezovac u Dvoru Fondu za finansiranje razgradnje i zbrinjavanja radioaktivnog otpada Nuklearne elektrane “Krško” – rekao je Drljača Srni, prenosi Srpskainfo.\nOn je podsetio da je pre nekoliko dana ovaj fond završio postupak savetovanja u vezi sa izradom dokumentacije i sprovođenje aktivnosti za dobijanje dozvola za izgradnju Centra za zbrinjavanje radioaktivnog otpada.\nDrljača je ocenio da je bilo logično očekivati da se vlast u Hrvatskoj u ovom trenutku bavi epidemijom virusa korona, kao i posledicama nedavnog zemljotresa.\n– Očigledno je da se ovo vreme koristi da bi se donelo što više dokumenata kako bi se izvršile pripreme za formiranje skladišta radioaktivnog otpada – rekao je Drljača.\nOn je naveo da je, između ostalog, Fond pokrenuo postupak za izradu studije uticaja na životnu sredinu, što predstavlja dokument o kojem treba da se upoznaju i građani BiH, pre svih, Novog Grada, dodavši da se to očigledno ostavlja za kraj.\n– Došli smo do kraja i sada je jasno da je lokacija koju je Hrvatska odabrala kasarna Čerkezovac - rekao je Drljača.\nOva lokacija odobrena je uprkos upozorenjima iz BiH da bi gradnja odlagališta na ovom mestu mogla ugroziti 250.000 ljudi iz sliva reke Une.\nMinistar spoljne trgovine i ekonomskih odnosa u Savetu ministara Staša Košarac rekao je ranije da je ova lokacija za BiH neprihvatljiva, lokalno stanovništvo je protivljenje iskazalo na brojnim protestima, a ovaj hrvatski plan je jedna od retkih tema u BiH oko koje su se domaći zvaničnici u potpunosti saglasili.\nPlanirano odlagalište radioaktivnog otpada je na Trgovskoj gori u hrvatskoj opštini Dvor, u neposrednoj blizini Novog Grada u Republici Srpskoj, što je oko 900 metara od zaštićenog područja – Parka prirode “Una” i ugrozilo bi više od 250.000 stanovnika u slivu ove reke.\nSNSD je danas zvanično uputio Ustavnom sudu BiH zahtev za ocenu ustavnosti i zakonitosti odluke Centralne izborne komisije BiH CIK da izbori budu odgođeni za 15. novembar, piše Srna.\nUkupan broj hospitalizovanih osoba sa potvrđenim prisustvom ili sumnjom na prisustvo virusa korona u Republici Srpskoj je 140 – podaci su Instituta za javno zdravstvo Republike Srpske.


Izmiren račun za struju – novi uslov za kredit kod banke - Volim Danilovgrad\nNaslovna - Novosti - Ekonomija - Izmiren račun za struju – novi uslov za kredit kod banke\nIzmiren račun za struju – novi uslov za kredit kod banke\nDugovanja za struju uskoro će ući u kreditni registar Centralne banke (CBCG), što će značiti da će bankama biti dostupni podaci da li građani koji žele da uzmu kredit redovno plaćaju obaveze prema Elektroprivredi (EPCG). Ko se bude našao u evidenciji neplatiša računa za struju može se desiti da mu banka ne odobri kredit. Isto pravilo će važiti i za firme.\nKoliki će biti iznos duga za struju koji će banka uzimati prilikom odluke o odobravanju kredita još nije definisano.\nBankama su do sada bili dostupni podaci iz registra o zaduženjima za kredite, minuse po tekućem računu, platne kartice.\nIz CBCG “Vijestima” su potvrdili da su počeli pregovore sa Elektroprivredom u vezi sa uključivanjem dugova za struju u kreditni registar.\n“U toku je sagledavanje modaliteta buduće saradnje na razmjeni podataka o kreditnim i ostalim zaduženjima klijenata poslovnih banaka i ostalih finansijskih institucija koje reguliše i kontroliše CBCG i potraživanjima EPCG od korisnika njenih usluga”, kazali su u CBCG.\nObjasnili su da će formirati zajedničke radne grupe i uraditi akcioni plan, nakon čega će potpisati ugovor o saradnji i stvaranju tehničkih pretpostavki za razmjenu podataka. Precizni datum završetka tog posla iz CBCG nijesu za “Vijesti” mogli da preciziraju.\nDa bi slika o kreditnim zaduženjima građana i firmi bila potpunija u narednom periodu, osim dugovanja za struju, naći će se i dugovanja po osnovu poreskih i carinskih obaveza.\n“Namjera CBCG je da, osim EPCG, dalju saradnju ostvari sa Poreskom upravom i Upravom carina koja bi doprinijela realnijem i potpunijem sagledavanju mogućnosti naplate potraživanja, samim tim realnijem planiranju budžeta. U tom smislu, CBCG je uputila zvaničan dopis Ministarstvu finansija i predlog da se održi inicijalni sastanak predstavnika CBCG, Poreske uprave i Uprave carina radi konkretizacije buduće poslovne saradnje”, objasnili su iz vrhovne monetarne institucije.\nKreditni registar je formiran 2005. godine, ali je CBCG tek 2008. godine omogućila bankama da koriste njegov sadržaj u procedurama za odobravanje kredita. Registar je formiran na osnovu zakona o CBCG. Do sada su podatke registru dostavljale banke, mikrofinansijske institucije i Investiciono razvojni fond.\n“Inicijativu za poslovnom saradnjom CBCG će uputiti i mobilnim operaterima i drugim institucijama kako bi se unaprijedio rad registra i kvalitet i obuhvat podataka kojima raspolaže. Kumulirani podaci o dužničko-povjerilačkim odnosima doprinijeli bi stvaranju realnog okvira za utvrđivanje finansijske stabilnosti i planiranju i preduzimanju adekvatnih mjera u pravcu održanja njene ravnoteže i smanjenju eventualnih finansijskih rizika u sistemu”, kazali su iz CBCG.\nOd 11. maja ove godine na snagu stupa zakona o finansijskom lizingu, faktoringu, otkupu potraživanja, mikrokreditiranju i kreditno-garantnim poslovima, pa će i lizing kompanije, faktoring kompanije i firme koje se bave kreditno-garantnim poslovima morati da dostavljaju podatke koji će ulaziti u kreditni registar.\nKorisnicima usluga registra nijesu dostupni svi podaci koje registar posjeduje zbog povjerljivosti nekih od njih, a to su podaci koji se isključivo koriste u svrhu ostvarivanja kontrolne funkcije CBCG, kao i podaci kod kojih finansijskih institucija su klijenti zaduženi u sistemu.\nNa pitanje da li će svi ugovori o dostavljanju podataka imati princip obaveznosti ili dobrovoljnosti dostavljanja podataka, iz CBCG su kazali da će biti propisane obaveze i prava zainteresovanih subjekata, vrste zaduženja, način i rokovi za dostavljenje podataka i informacija, kao i uslovi i način na koji podatke i informacije iz kreditnog registra mogu koristiti zainteresovana lica.\nKreditni registar sadrži sve matične podatke dužnika\nKreditni registar Centralne banke sadrži matične podatke svih korisnika kredita u bankarskom sistemu, kod mikrofinansijskih institucija i Investiciono razvojnog fonda, kao i žiranata i jemaca po ugovorima o kreditu, ako postoje.\n“U registru su sadržani podaci o kreditnom zaduženju korisnika kredita koji uključuju broj i datum ugovora, ugovoreni i realizovani iznos kredita (uključujući kreditne kartice i overdraft), namjenu kredita, način otplate, ugovorenu ratu, dospijeće prve i posljednje rate, visinu kamatne stope, vrstu kamate.. “, rekli su u CBCG.\nDodaju da što se tiče urednosti duga, obveznici dostavljaju podatke o iznosu dospjelog i nedospjelog duga po osnovu glavnice i kamate, broju dana kašnjenja u otplati kao i klasifikacionu kategoriju dužnika. Kreditni registar sadrži i podatke o tipu kolaterala i njegovoj procijenjenoj vrijednosti, kao i druge podatke neophodne za procjenu kreditnog rizika finansijske institucije i sistema u cjelini.\nPrethodno Hyperborea i Flex Alumni Montenegro\nSledeće Zašto proleće počinje 20. marta a ne dan kasnije? Zaboravite ono što ste učili u školi, evo kada se sve promenilo\nZasigurno ste u poslednje dvije godine imali priliku čuti za Kukicu – Marketplace rukotvorina i …\nPodgorička kompanija INTERMOST DOO je na tenderu izabrana za izvođenje radova na rekonstrukciji mosta u …


Zamjenica predsjedavajućeg Vijeća ministara i ministrica vanjskih poslova BiH dr. Bisera Turković uputila telegram saučešća povodom smrti omanskog sultana Qaboosa bin Saida Al Saida\nZamjenica predsjedavajućeg Vijeća ministara i ministrica vanjskih poslova Bosne i Hercegovine dr. Bisera Turković uputila je 13. januara 2020. godine povodom smrti omanskog sultana Qaboosa bin Saida Al Saida telegram saučešća ministru vanjskih poslova Sultanata Oman Yousufu bin Alawi bin Abdallahu.\nU telegramu saučešća se navodi sljedeće:\n„Dozvolite da u ime Ministarstva vanjskih poslova Bosne i Hercegovine i u moje lično ime, prenesem izraze saučešća povodom smrti Njegovog Veličanstva sultana Qaboosa bin Saida Al Saida.\nTim povodom izražavamo iskreno saučešće članovima njegove obitelji i narodu Omana.\nNjegova vizija i vodstvo su utjecali da Oman postane prosperitetna i moderna država koja je kontinuirano doprinosila stabilnosti regiona.“


Babiš: Hvala Ani Brnabić na gostoprimstvu\nTanjug 11. februara 2021. 07:13\nPRAG – Premijer Češke Andrej Babiš, koji je u sredu boravio u poseti Srbiji, zahvalio je na gostoprimstvu predsednici Vlade Ani Brnabić i istakao da je češka delegacija dobila veliki broj informacija o borbi protiv korona virusa.\n„Hvala Ani Brnabić na gostoprimstvu. Srbi su vakcinisali već pola miliona stanovnika i na 2. su mestu u Evropi. Sa delegacijom stručnjaka za borbu protiv Kovida-19 smo u Srbiji dobili veliki broj zanimljivih informacija kako se sa ovom bolesti bore“, naveo je Babiš na Tviteru po završetku posete, uz fotografije boravka u Beogradu.\n„Vakcinišu kineskom i ruskom vakcinom, na raspolaganju imaju i Fajzer /BionTek i građani mogu da izaberu. Srbija je naš dugoročni važan partner i, isto, kao i kod drugih zemalja zapadnog Balkana, podržavamo njihovo članstvo u EU“, napisao je Babiš.